Blaze7451/Wiki-th-20250601 huggingface dataset:
ธงชัย สุขโกกี

ธงชัย สุขโกกี (Thongchai Sukkoki; เกิด 17 สิงหาคม 
พ.ศ. 2516) เป็นผู้จัดการทีมฟุตบอลอาชีพชาวไทยและอดีตผู้รักษาประตูทีมชาติไทย ปัจจุบันเป็นหัวหน้าผู้ฝึกสอนให้กับนครปฐม ยูไนเต็ด ในไทยลีก
ธงชัยจบการศึกษาระดับประถมจากโรงเรียนวัดบางปะกอก ระดับมัธยมต้นจากโรงเรียนบางปะกอกวิทยาคม ระดับมัธยมปลายจากโรงเรียนเทพศิรินทร์ รุ่นเดียวกับสมชาย เข็มกลัด และระดับอุดมศึกษาจาก จุฬาลงกรณ์มหาวิทยาลัย และเคยดำรงตำแหน่งกรรมการผู้จัดการ  บริษัท อี.คิว.ซ็อคเกอร์ กรุ๊ป จำกัด

**ประวัติ**

**ผู้เล่น**
 เล่นในตำแหน่ง ผู้รักษาประตู

**ทีมชาติ**
 โค๊กคัพ อาเซี่ยน 15 ปี (ประเทศอินโดนีเซีย)- เยาวชน 16 ปี (ประเทศมาเลเซีย)- เยาวชน 18 ปี (นักเรียนไทย ประเทศจีน)- เยาวชน 18 ปี (นักเรียนไทย ประเทศมาเลเซีย)- เยาวชน 19 ปี (ประเทศสิงคโปร์, สหรัฐอาหรับเอมิเรตส์)- ฟุตบอลฉลองเอกราช (ประเทศอินโดนีเซีย)- ปรีโอลิมปิค (ประเทศไทย, ประเทศญี่ปุ่น)- คิงส์คัพชุดเอ (ประเทศไทย)- ทีมชุดแมทช์อุ่นเครื่อง (ที่ประเทศอังกฤษ, คูเวต, เกาหลีใต้, ฮ่องกง, พม่า)

**สโมสร**
 สโมสรฟุตบอลเทพศิรินทร์ (พ.ศ. 2530)- สโมสรธนาคารกรุงไทย (พ.ศ. 2531-2541)- สโมสรราชประชา (พ.ศ. 2542-2545)

**ผู้ฝึกสอน**
 ผู้ฝึกสอน สโมสร จุฬายูไนเต็ด- ผู้ฝึกสอนทีมฟุตบอล โรงเรียนเทพศิรินทร์ รุ่น 18 ปี - ผู้ฝึกสอน สโมสร การท่าเรือไทย เอฟซี (2554-2555)- ผู้ฝึกสอน สโมสรฟุตบอลจังหวัดพระนครศรีอยุธยา (2555-2556)- ผู้ฝึกสอน สโมสร ประจวบ เอฟซี (2556-2557)- ผู้ฝึกสอน สโมสร ขอนแก่น ยูไนเต็ด (2558)- ผู้ฝึกสอน ทีมเยาวชนทีมชาติไทย ชุดอายุไม่เกิน 16 ปี- ผู้ฝึกสอน สโมสร นครปฐม ยูไนเต็ด (2560–2566)- ผู้ฝึกสอน สโมสร บีจี ปทุม ยูไนเต็ด (2566–2566)

**ประวัติการฝึกอบรมผู้ฝึกสอน**
 หลักสูตร C-LICENCE (AFC)- หลักสูตร B-LICENCE (AFC)- หลักสูตรฟุตบอลขั้นสูง BRAZIL

**เกียรติประวัติ**

**ผู้จัดการทีม**
นครปฐม ยูไนเต็ด- ไทยลีก 2
** 16px ชนะเลิศ  : 2565–66- ไทยลีก 3
** 16px ชนะเลิศโซนตอนล่าง  : 2562
** รองชนะเลิศระดับประเทศ: 2562- ไทยลีก 4
** 16px ชนะเลิศระดับประเทศ  : 2561
บีจี ปทุม ยูไนเต็ด- ไทยลีกคัพ
** รองชนะเลิศ: 2565–66 

**อ้างอิง**
หมวดหมู่:นักฟุตบอลจากจังหวัดพระนครศรีอยุธยา
หมวดหมู่:นักฟุตบอลชายชาวไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมฟุตบอลในไทยลีก
หมวดหมู่:ผู้เล่นสโมสรฟุตบอลเทพศิรินทร์
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรกีฬาราชประชา
หมวดหมู่:ผู้จัดการทีมสโมสรฟุตบอลบีบีซียู
หมวดหมู่:ผู้จัดการทีมสโมสรฟุตบอลการท่าเรือ
หมวดหมู่:ผู้จัดการทีมสโมสรฟุตบอลบางปะอิน อยุธยา
หมวดหมู่:ผู้จัดการทีมสโมสรฟุตบอลประจวบ
หมวดหมู่:ผู้จัดการทีมสโมสรฟุตบอลขอนแก่น ยูไนเต็ด
หมวดหมู่:ผู้จัดการทีมสโมสรฟุตบอลคัสตอม ลาดกระบัง ยูไนเต็ด
หมวดหมู่:ผู้จัดการทีมสโมสรฟุตบอลโคปูน วอร์ริเออร์
หมวดหมู่:ผู้จัดการทีมสโมสรฟุตบอลนครปฐม ยูไนเต็ด
หมวดหมู่:ผู้จัดการทีมสโมสรฟุตบอลบีจี ปทุม ยูไนเต็ด
หมวดหมู่:ผู้จัดการทีมสโมสรฟุตบอลนครศรีฯ ยูไนเต็ด
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนบางปะกอกวิทยาคม
คิม กี-ด็อก

คิม คีดุก
คิม คีดุก หรือ คิม คีด็อค (MR=Kim Ki-tŏk; 20 ธันวาคม ค.ศ. 1960 – 11 ธันวาคม ค.ศ. 2020) เป็นผู้กำกับภาพยนตร์ชาวเกาหลีใต้ เกิดเมื่อวันที่ 20 ธันวาคม ค.ศ. 1960 ที่จังหวัดคย็องซังเหนือ
คิม คีดุก ได้ชื่อว่าเป็นผู้กำกับฯที่มีผลงานไม่ประสบความสำเร็จในการฉายที่เกาหลีใต้ แต่กลับประสบความสำเร็จในต่างประเทศ เนื่องจากเป็นผลงานในแนวอิสระ
ภาพยนตร์เรื่อง Pieta ได้รับรางวัลภาพยนตร์ยอดเยี่ยม จากเทศกาลภาพยนตร์เวนิส ค.ศ. 2012

**ผลงานกำกับ**

**อ้างอิง**

**แหล่งข้อมูลอื่น**
หมวดหมู่:ผู้กำกับภาพยนตร์ชาวเกาหลี
หมวดหมู่:บุคคลจากจังหวัดคย็องซังเหนือ
หมวดหมู่:พุทธศาสนิกชนชาวเกาหลีใต้
เอกรงค์

โทรทัศน์เอกรงค์สีขาวดำยุคทศวรรษ 1950
เอกรงค์ หรือ โมโนโครม (monochrome) หมายถึงรูปภาพ วัตถุ หรือรูปแบบการใช้สี ที่มีอยู่เพียงสีเดียว คำนี้เดิมใช้ในสาขาศิลปะ แต่ได้ถูกนำมาใช้ในด้านต่าง ๆ เช่น การพิมพ์ การถ่ายภาพ ภาพยนตร์ และ โทรทัศน์ แสดงถึงสิ่งต่าง ๆ ที่แสดงออกด้วยสีเดียวเป็นหลัก
ในทางฟิสิกส์มีการใช้คำว่าแสงเอกรงค์เพื่อเรียกรังสีแม่เหล็กไฟฟ้าที่มีความยาวคลื่นค่าเดียว (นั่นคือมีสีเดียว) แต่ว่านั่นเป็นแนวคิดที่มีความแตกต่างจากเอกรงค์ในความหมายเดิม

**ภาพรวม**

**ในเทคโนโลยีการถ่ายภาพ**
ไฟล์:View_from_the_Window_at_Le_Gras,_Joseph_Nicéphore_Niépce.jpg|thumb| ภาพถ่ายภาพแรกของโลกโดยนีเซฟอร์ เนียปส์ (ปี 1827)
เทคโนโลยีการถ่ายภาพในยุคแรกเช่นในกล้องทาบเงานั้น ภาพที่ฉายภายในอุปกรณ์จะเป็นภาพสี แต่ถ้าคัดลอกด้วยหมึกดำหรือดินสอจะกลายเป็นภาพเอกรงค์ จากนั้นในยุคต่อมา มือของจิตรกรได้ถูกแทนที่ด้วยจานถ่ายภาพ ซึ่งบันทึกภาพเพียงแต่ข้อมูลความเข้มของรังสีแสงที่มาตกกระทบ ภาพที่ได้จึงเป็นภาพเอกรงค์
เทคโนโลยีการถ่ายภาพที่จับภาพโดยอัตโนมัติจากรังสีแสงมาเป็นภาพเอกรงค์ในลักษณะนี้ได้ถูกใช้ต่อมาจนแม้ถึงยุคที่เปลี่ยนมาใช้ฟิล์มถ่ายภาพ รวมถึงใช้ในการสร้างภาพยนตร์ซึ่งแสดงภาพเคลื่อนไหวด้วย
ทุกวันนี้เนื่องจากการพัฒนาของฟิล์มสี ภาพถ่ายแบบเอกรงค์จึงแทบไม่มีให้เห็นแล้วนอกจากภาพในอดีต อีกทั้งยังมีความพยายามที่จะเพิ่มสีสันให้กับภาพด้วยการนำเทคโนโลยีคอมพิวเตอร์กราฟิกส์ที่สร้างภาพโดยใช้คอมพิวเตอร์ ที่มีความเร็วในการประมวลผลเพิ่มขึ้นอย่างมากตั้งแต่ปลายศตวรรษที่ 20 อย่างไรก็ตาม ในช่วงแรกของการพัฒนาภาพสี ภาพเอกรงค์ยังเหนือกว่าฟิล์มสีในแง่ของความละเอียด และความไวต่อแสง งานวิดีโอจำนวนมากที่ผลิตออกมาถ่ายด้วยภาพเอกรงค์ นอกจากนี้ เนื่องจากบรรยากาศที่เป็นเอกลักษณ์ของภาพเอกรงค์ซึ่งให้ความประทับใจที่แตกต่างจากโลกที่มีสีสันที่ตามนุษย์เห็น จึงมีงานศิลปะที่จงใจใช้ภาพเอกรงค์ รวมถึงในกล้องดิจิทัล และอุปกรณ์สร้างภาพที่ทันสมัยบางผลิตภัณฑ์ก็ยังมีโหมดถ่ายภาพเอกรงค์

**ในการตรวจจับภาพ**
ภาพเอกรงค์จากการมองเห็นในตอนกลางคืนของทหาร
นอกจากนี้ ในช่วงทศวรรษที่ 2000 เซนเซอร์รูปภาพยังต้องใช้แสงมากในปริมาณหนึ่งเพื่อตรวจจับสีในกระบวนการแปลงลำแสงเป็นสัญญาณไฟฟ้าด้วย เซนเซอร์รูปภาพ ดังนั้นภาพเอกรงค์จึงยังคงเป็นกระแสหลักสำหรับกล้องมองกลางคืน นอกจากนี้ เนื่องจากเซนเซอร์รูปภาพเอกรงค์สามารถผลิตด้วยเทคโนโลยีระดับต่ำกว่า ในแง่ของเทคโนโลยีการผลิตผลิตภัณฑ์ที่มีราคาไม่แพงบางประเภทจะถ่ายภาพเอกรงค์นี้ในช่วงยุคที่เซนเซอร์รูปภาพเริ่มเป็นที่นิยม มีผลิตภัณฑ์ และในบรรดาชิ้นส่วนอิเล็กทรอนิกส์ ก็ยังมีอุปกรณ์ถ่ายภาพเอกรงค์ราคาต่ำจำนวนมากหมุนเวียนอยู่ แม้แต่ในกล้องวงจรปิดแบบราคาถูกที่ใช้งานได้ในพื้นที่ที่มีแสงน้อยก็มีผลิตภัณฑ์ที่ใช้เซนเซอร์รูปภาพเอกรงค์ 

**ในจอแสดงผล**
ไฟล์:Toshiba_T1100_In_Betrieb.jpg|thumb| แล็ปท็อปเครื่องแรกของโลก พร้อมกับจอแสดงผลเมทริกซ์ LCD
ในช่วงยุคแรกที่คอมพิวเตอร์ถูกพัฒนาขึ้นมา จอภาพที่ใช้แสดงผลคอมพิวเตอร์เป็นภาพเอกรงค์ นั่นเป็นเพราะข้อจำกัดของอุปกรณ์แสดงผล เช่น จอภาพผลึกเหลว และ จอภาพผลพลาส ม่าในยุคแรก ๆ สามารถแสดงผลของจุดบนจอได้เฉพาะในสถานะ "เปิดไฟ-ปิดไฟ" เท่านั้น นอกจากนี้ ยังมีปัญหาเรื่องความลึกสี ความจุพิกเซล ที่เก็บเนื้อหาที่จะแสดงบนจอแสดงผลนี้ แต่ต่อมาเมื่อสามารถติดตั้งหน่วยความจำได้มากมาย จอแสดงผลแบบเอกรงค์ก็ค่อย ๆ ล้าสมัย

**อ้างอิง**
หมวดหมู่:รงคศาสตร์
หมวดหมู่:ความลึกสี
การบันทึกด้วยคลื่นเสียงความถี่สูงทางการแพทย์

การบันทึกด้วยคลื่นเสียงความถี่สูง หรือ อัลตราซาวด์ (ultrasonography) หมายถึง  คลื่นเสียงความถี่สูงที่มากกว่า 20,000 Hz ในทางการแพทย์หลักการตรวจด้วยคลื่นเสียงความถี่สูงหรือ Ultrasounographyคือ การส่งคลื่นเสียงความถี่สูงออกไป จากหัวตรวจ (Transdneer) คลื่นเสียงจะกระทบกับเนื้อเยื่อต่าง ๆ ซึ่งมีความสามารถในการผ่านและสะท้อนกลับไม่เท่ากัน หัวตรวจจะทำหน้าที่รับสัญญาณคลื่นเสียงที่สะท้อนกลับระดับต่าง ๆ ซึ่งบ่งถึงความหนาแน่น และระดับความลึกของเนื้อเยื่อนั้นนำสัญญาณที่ได้รับมาประมวลผลและสร้างเป็นภาพขึ้นมา

**ประเภทของการบันทึกด้วยคลื่นเสียงความถี่สูง**

**การตรวจอวัยวะในช่องท้องส่วนบน**
เพื่อดูลักษณะทั่ว ๆ ไป ของตับ ตับอ่อน ม้าม ถุงน้ำดี ท่อน้ำดี และไต เช่น มีก้อนเนื้อที่ผิดปกติ มีนิ่วที่ไตหรือถุงน้ำดี
การเตรียมตัวก่อนตรวจช่องท้องส่วนบน
 กรณีที่มีการนัดมาทำการตรวจ หมอจะแนะนำให้งดอาหารประมาณ 4 ชั่วโมง ก่อนมาทำการตรวจ เพื่อให้เวลาถุงน้ำดีเก็บกักน้ำดี และเพื่อลดปริมาณลมในกระเพาะและลำไส้ ซึ่งจะช่วยให้เห็นอวัยวะต่าง ๆ ได้อย่างชัดเจน

**การตรวจอวัยวะในช่องท้องส่วนล่าง**
เพื่อตรวจดูขนาด และความผิดปกติของอวัยวะในช่องท้องส่วนล่าง อันประกอบด้วย กระเพาะปัสสาวะ มดลูก รังไข่ ต่อมลูกหมาก หรือกรณีที่สงสัยว่าเป็นไส้ติ่งอักเสบ เป็นต้น
การเตรียมตัวก่อนตรวจช่องท้องส่วนล่าง
 การตรวจช่องท้องส่วนล่าง จำเป็นอย่างยิ่งที่จะต้องให้มีน้ำปัสสาวะมาก ๆ ในกระเพาะปัสสาวะ เพราะน้ำในกระเพาะปัสสาวะจะช่วยดันลำไส้ออกจากช่องเชิงกราน ทำให้เห็นมดลูก รังไข่ ต่อมลูกหมาก และพยาธิสภาพอื่น ๆ ได้ดีขึ้น ปริมาณปัสสาวะในกระเพาะที่จะช่วยให้การตรวจสมบูรณ์นั้น มักจะมากกว่าปริมาณที่ทำให้รู้สึกปวดปัสสาวะในภาวะปกติ จึงต้องดื่มน้ำขณะรอตรวจ เพื่อกระตุ้นให้ร่างกายกลั่นปัสสาวะเพิ่ม ซึ่งใช้เวลาไม่ต่ำกว่า 30 นาทีหลังดื่มน้ำ

**การตรวจอัลตร้าซาวด์ในอวัยวะอื่น ๆ**
 การตรวจความสมบูรณ์ของทารกในครรภ์ สามารถดูเพศและความผิดปกติต่าง ๆ ได้- การตรวจแยกระหว่างก้อนเนื้อและถุงน้ำที่เต้านม และส่วนอื่น ๆ ของร่างกาย- การตรวจเส้นเลือดและต่อมธัยรอยด์

**ข้อบ่งชี้**
 ดูความผิดปกติทั่ว ๆ ไป เช่น นิ่วในไต, นิ่วในถุงน้ำดี,ก้อนเนื้อในตับ เป็นต้น- เพื่อยืนยันกับการตรวจอื่น ๆ ว่าพบก้อนเนื้อ- ก้อนเนื้อที่พบเป็นก้อนเนื้อประเภทใด เป็นส่วนของอวัยวะใด หรือติดต่อกับอวัยวะใดบ้าง- ติดตามดูความเปลี่ยนแลงของรอยโรค- เพื่อช่วยในการเจาะอวัยวะที่สงสัย เพื่อการวินิจฉัยและการรักษา- เพื่อดูเพศ, ความผิดปกติ, ขนาดของทารกในครรภ์- ดูความผิดปกติของเส้นเลือดดำ, เส้นเลือดแดง ว่ามีการอุดตัน, โป่ง หรือขอด เป็นต้น- ดูจังหวะการเต้น การบีบตัวของกล้ามเนื้อหัวใจ ลิ้นหัวใจ ความผิดปกติของกล้ามเนื้อหัวใจ และเส้นเลือดแดงส่วนต้น (ตรวจโดยผู้เชี่ยวชาญโรคหัวใจโดยเฉพาะ)- ดูกล้ามเนื้อ ดูเอ็น- ดูสมองเด็กแรกเกิดถึง 1 ขวบ

**ข้อจำกัด**
 อัลตราซาวด์ไม่สามารถใช้ตรวจอวัยวะส่วนที่มีลมได้ เช่น ปอด กระเพาะอาหาร เป็นต้น ทั้งนี้เพราะอากาศจะไม่สะท้อนคลื่นสัญญาณกลับ ทำให้ไม่สามารถรับสัญญาณมาสร้างภาพได้- อัลตราซาวด์ไม่สามารถใช้ตรวจอวัยวะที่เป็นกระดูก หรือถูกกระดูกบังได้ เพราะกระดูกจะสะท้อนคลื่นกลับหมด ไม่สามารถทะลุทะลวงลงไปยังอวัยวะต่าง ๆ ได้

**ดูเพิ่ม**
 การบันทึกด้วยคลื่นเสียงความถี่สูงทางสูติศาสตร์

**อ้างอิง**
 http://www.phyathai.com/medicalarticledetail/3/40/466/th date=2016-06-14  
หมวดหมู่:การตรวจทางการแพทย์
หมวดหมู่:การสร้างภาพทางการแพทย์
สถิตย์ ไชยปัญญา

สถิตย์ ไชยปัญญา เกิดที่จังหวัดเชียงราย เป็นนักวิชาการด้านภาษาสันสกฤตและฮินดี สังกัดคณะมนุษยศาสตร์  มหาวิทยาลัยรามคำแหง สอนเกี่ยวกับภาษาฮินดีและวรรณคดีสันสกฤต  รวมถึงเป็นอาจารย์พิเศษด้านภาษาฮินดี  มหาวิทยาลัยมหามกุฏราชวิทยาลัย

**การศึกษา**
 ศิลปศาสตรบัณฑิต (รัฐศาสตร์) มหาวิทยาลัยรามคำแหง  (พ.ศ. 2533)- ศิลปศาสตรมหาบัณฑิต (ภาษาสันสกฤต) มหาวิทยาลัยศิลปากร (พ.ศ. 2539)- Ph.D in Sanskrit มหาวิทยาลัยพาราณสี  ประเทศอินเดีย 1999 (พ.ศ. 2542)- Certificate in Hindi Language Proficiency, Central Institute of Hindi, Agra, India, 1995.  (พ.ศ. 2538)- Advanced Diploma in Hindi Language Proficiency, Central Institute of Hindi, Agra, India, 1997 (พ.ศ. 2540)

**ผลงานวิชาการ**
 ตำราเรียนภาษาฮินดี  มหาวิทยาลัยรามคำแหง รวม 4 เล่ม

**ชีวิตสมรส**
ผู้ช่วยศาสตราจารย์ สถิตย์ ไชยปัญญา สมรสกับ ผู้ช่วยศาสตราจารย์ จิตตาภา สารพัดนึก ไชยปัญญา อาจารย์ภาควิชาภาษาไทย คณะมนุษยศาสตร์และสังคมศาสตร์ มหาวิทยาลัยบูรพา บุตรสาวของ จำลอง สารพัดนึก มีบุตรชาย 1 คน ชื่อ เมธาพัฒน์ ไชยปัญญา

**เครื่องราชอิสริยาภรณ์**

**อ้างอิง**
หมวดหมู่:นักวิชาการจากจังหวัดเชียงราย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากมหาวิทยาลัยพาราณสี
แม่แบบ:เหตุการณ์ปัจจุบัน/2550 มกราคม 20

* ตำรวจคอมมานโด เข้าตรวจค้นและนำผู้ต้องสงสัยในคดีลอบวางระเบิดวันสิ้นปีไปสอบสวน ซึ่งมีทั้งทหารและพลเรือน  (กรุงเทพธุรกิจ)
}
คาบสมุทร

ไฟล์:Scandinavia M2002074 lrg.jpg|thumb|right|upright=1.15|คาบสมุทรเฟนโนสแกนเดียในเดือนมีนาคม 2545 ถ่ายโดยมาตรรังสีสเปกตรัม (โมดิส) ซึ่งอยู่บนดาวเทียมเทร์ราของนาซา
ไฟล์:STS-95 Florida From Space.jpg|thumb|right|upright=1.15|ฟลอริดาซึ่งเป็นตัวอย่างหนึ่งของคาบสมุทร ภาพถ่ายระหว่างภารกิจเอสทีเอส-95
คาบสมุทร หมายถึงลักษณะทางภูมิศาสตร์ที่มีน้ำล้อมรอบทั้ง 3 ด้าน ซึ่งอาจจะเป็นได้ทั้งทะเลหรือมหาสมุทร เช่น คาบสมุทรสแกนดิเนเวีย คาบสมุทรมลายู พื้นที่ที่มีน้ำล้อมรอบทั้ง 3 ด้านในบางครั้งก็ไม่ได้เรียกว่าคาบสมุทร เช่น หัวแหลมผาชัน สันดอนจะงอย หรือแหลม 

**รายชื่อคาบสมุทร**
 ทวีปยุโรป- คาบสมุทรบอลข่าน- คาบสมุทรจัตแลนด์- คาบสมุทรไครเมีย- คาบสมุทรอิตาลี- คาบสมุทรไอบีเรีย- คาบสมุทรสแกนดิเนเวีย- เพนวิธ (คอร์นวอลล์)- เดอแรม
 ทวีปอเมริกาเหนือ- คาบสมุทรอะแลสกา- คาบสมุทรแลบราดอร์- คาบสมุทรฟลอริดา- คาบสมุทรบาฆากาลิฟอร์เนีย- คาบสมุทรยูกาตัน- คาบสมุทรซูเอิร์ด- คาบสมุทรเดลมาร์วา
 ทวีปอเมริกาใต้- คาบสมุทรวัลเดส
 ทวีปเอเชีย- คาบสมุทรเกาหลี- คาบสมุทรอินเดีย- คาบสมุทรอินโดจีน- คาบสมุทรมลายู- คาบสมุทรสทิงพระ- คาบสมุทรอนาโตเลีย- คาบสมุทรอาหรับ (เป็นคาบสมุทรที่ใหญ่ที่สุด)- คาบสมุทร​ชานตง
 ทวีปแอฟริกา- คาบสมุทรไซนาย- จะงอยแอฟริกา
 ทวีปโอเชียเนีย- คาบสมุทรเคปยอร์ก
 ทวีปแอนตาร์กติกา- คาบสมุทรแอนตาร์กติก

**อ้างอิง**
คาบสมุทร
วัดถ้ำขาม

แก้ไข วัดถ้ำขาม
วัดถ้ำขามหรือภูขาม (เทสกเจดีย์  เทสรังสีอนุสรณ์) ตั้งอยู่ที่  อ.พรรณานิคม จังหวัดสกลนคร บนสันเขาภูพาน  มีบรรยกาศร่มรื่นงดงาม  เป็นอนุสรณ์ว่า หลวงปู่เทสก์  ได้เคยมาจำพรรษาอยู่ ณ ที่นี้  เป็นสถาปัตยกรรม แบบเจดีย์จตุรัสมุข ตามแนวศิลปกรรมอีสานผสมกับอยุธยา  ภายในประดิษฐานรูปหล่อสำริดหลวงปู่เทสก์ เทสรังสี  ภายในวัดมีกุฏิเดิมหลวงปู่ฝั้น  อาจาโร  ซึ่งหลวงปู่เทสก์  ได้มาจำพรรษาจนกระทั่งละสังขาร  ณ ที่นี้ เมื่อปี พ.ศ. 2537 ปัจจุบันได้ทำหุ่นเหมือนหลวงปู่เทสก์ หล่อด้วยไฟเบอร์กลาส  ในอิริยาบถนั่งเก้าอี้ในกฎิเพื่อจำลองเหตุการณ์ประหนึ่งว่าหลวงปู่ยังมีชีวิตอยู่      ตำนานของวัดถ้ำขามมีมากมายตั้งแต่สมัยที่เรายังเด็กสมัยหลวงปุฝันยังมีชีวิตอยู่เราจำได้ตอนที่เราตามคุณย่าไปจำศิลในวันพระและได้ช่วยขนหินขนทรายขึ้นไปทำกุฎิพระในวันหยุดเสาร์-อาทิตย์มีคนเฒ่าคนแก่เล่าให้ฟังตอนที่หลวงปู่ฝันเดินธุดงมาอยู่ใหม่ๆมีเสือแม่ลูกอ่อนอาศัยอยู่ในถ้ำอยู่แล้วแต่ด้วยบูญบารมีหรืออะไรก็ไม่รู้เสือแม่ลูกอ่อนยอมสละถ้ำให้หลวงปู่อยู่และได้สร้างเป็นที่ปฏิบัติธรรมเป็นวัดถ้ำขามมาจนทุกวันนี้
ถ
หมวดหมู่:สิ่งก่อสร้างในอำเภอพรรณานิคม
จักรพรรดิยุงฮี

จักรพรรดิยุงฮี (mr=Yunghŭije; 25 มีนาคม ค.ศ. 1874 – 24 เมษายน ค.ศ. 1926) หรือ พระเจ้าซุนจง (순종) หรือในเชิงเหยียดหยามว่า ชีนิลพา ยุงฮี (친일파 แปลตรงตัว "ยุงฮี ขี้ข้าญี่ปุ่น") ทรงเป็นสมเด็จพระราชาหรือสมเด็จพระจักรพรรดิลำดับที่ 2 แห่งจักรวรรดิเกาหลี เป็นพระประมุข ลำดับที่ 27 ถ้านับจากสมัยราชอาณาจักรโชซ็อน และเป็นพระประมุขพระองค์สุดท้ายในระบอบสมบูรณาญาสิทธิราชของเกาหลี โดยพระองค์ทรงขึ้นเสวยราชย์เป็นสมเด็จพระจักรพรรดิ ในปี ค.ศ. 1908 ซึ่งช่วงนี้เอง จักรวรรดิเกาหลีมีสถานะเป็นรัฐในอารักขาของจักรวรรดิญี่ปุ่น ทำให้พระองค์ทรงไม่มีพระราชอำนาจใดๆ เนื่องจากอำนาจทั้งหมดตกอยู่ในมือของผู้สำเร็จราชการชาวญี่ปุ่นและองค์ชายแดวอนจนหมดสิ้น อีกทั้งพระองค์มีพระพลานามัยไม่สู้แข็งแรงนัก การที่ญี่ปุ่นยินยอมให้พระองค์ขึ้นเสวยราชย์ก็เพื่อรอเวลาที่จะกลืนจักรวรรดิเกาหลีได้โดยสมบูรณ์เท่านั้น 
thumb
ในที่สุด อีก 2 ปีถัดมา หรือในปี ค.ศ. 1910 จักรวรรดิญี่ปุ่นก็ได้ล้มล้างสถาบันจักรพรรดิของเกาหลีลงและควบคุมเชื้อสายราชวงศ์โชซ็อนทั้งหมดไปญี่ปุ่น ทำให้นักประวัติศาสตร์เกาหลีส่วนหนึ่งไม่ถือว่าพระองค์ทรงป็นจักรพรรดิองค์สุดท้ายแต่ถือว่าสมเด็จพระจักรพรรดิควางมูแห่งจักรวรรดิเกาหลี (พระเจ้าโกจง) ทรงเป็นจักรพรรดิองค์สุดท้ายแทน

**พระบรมวงศานุวงศ์**
พระราชบิดา: สมเด็จพระจักรพรรดิควางมู  (고종) 
*พระราชมารดา: สมเด็จพระจักรพรรดินีมยองซอง ตระกูลมิน แห่งยอฮึง  (명성황후 민씨,19 October 1851 – 8 October 1895)
พระราชินี
*สมเด็จพระจักรพรรดินีซุนมยอง ตระกูลมิน แห่งยอฮึง  (순명황후 민씨, 1872–1904)
*สมเด็จพระจักรพรรดินีซุนจอง ตระกูลยุน แห่งแฮพยอง (순정황후 윤씨, 1894–1966)

**การสิ้นสุดรัชกาลและยุคสมัยแห่งราชวงศ์**
ในปี พ.ศ. 2453 (ค.ศ. 1910) สมเด็จพระจักรพรรดิยุงฮีแห่งจักรวรรดิเกาหลี (พระเจ้าซุนจง) ทรงถูกถอดออกจากตำแหน่งจักรพรรดิและลดฐานะเหลือเพียงกษัตริย์ ขณะที่ญี่ปุ่นก็ทำการล้มล้างสถาบันจักรพรรดิของเกาหลีด้วยการควบคุมเชื้อสายราชวงศ์โชซ็อนทั้งหมดไปไว้ที่ญี่ปุ่น เพื่อเป็นตัวประกันและไม่ให้สามารถกลับคืนสู่อำนาจได้อีก เกาหลี จึงถูกปิดฉากความเป็นจักรวรรดิและยุคสมัยแห่งราชวงศ์กว่า 2 พันปีลงอย่างถาวรตั้งแต่บัดนั้นเป็นต้นมา

**พระราชตระกูล**

**อ้างอิง**
1926
หมวดหมู่:พระมหากษัตริย์ผู้ทรงสละราชสมบัติ
หมวดหมู่:จักรพรรดิแห่งจักรวรรดิเกาหลี
หมวดหมู่:มกุฎราชกุมารแห่งจักรวรรดิเกาหลี
ซุนจง
หมวดหมู่:มกุฎราชกุมารแห่งโชซ็อน
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:เจ้าแผ่นดินที่ถูกปลดจากราชบัลลังก์
นาที

นาที อักษรย่อ น. (Minute) สมัยก่อนใช้คำว่า นาที เป็นหน่วยวัดเวลา โดยหนึ่งหน่วยเท่ากับ 60 ของชั่วโมง

**อัตราเทียบ**
 1 นาที เท่ากับ 60 วินาที- 1 นาที เท่ากับ 60 ≈ 0.01667 ชั่วโมง- 1 นาที เท่ากับ 1,440 ≈ 0.0006944 วัน- 1 นาที เท่ากับ 525,600 ≈ 1.9026 × 10-6 ปีปกติสุรทิน- 1 นาที เท่ากับ 527,040 ≈ 1.8974 × 10-6 ปีอธิกสุรทิน

**เทียบกลับ**
 1 วินาที เท่ากับ 60 ≈ 0.01667 นาที- 1 ชั่วโมง เท่ากับ 60 นาที- 1 วัน เท่ากับ 1,440 นาที- 1 ปีปกติสุรทิน เท่ากับ 525,600 นาที- 1 ปีอธิกสุรทิน เท่ากับ 527,040 นาที
หมวดหมู่:หน่วยเวลา
คาเธ่ย์แปซิฟิค

คาเธ่ย์แปซิฟิค (Cathay Pacific) เป็นสายการบินประจำชาติฮ่องกง ก่อตั้งในปี 1946 เป็นสมาชิกของวันเวิลด์ โดยคาเธ่ย์แปซิฟิค เป็น 1 ใน 6 สายการบินที่บริการลูกค้าได้ในระดับ 5 ดาวจากการสำรวจของสกายแทร็กซ์

**กิจการองค์กร**

**สำนักงานใหญ่**
คาเธ่ย์ซิตี สำนักงานใหญ่ของคาเธ่ย์แปซิฟิคสำนักงานใหญ่ของคาเธ่ย์แปซิฟิค คาเธ่ย์ซิตี ตั้งอยู่ในบริเเวณท่าอากาศยานนานาชาติฮ่องกง คาเธ่ย์ซิตีได้มีกำหนดสร้างระหว่างเดือนเมษายนถึงกันยายน ค.ศ. 1998 และเปิดทำการในปีเดียวกัน 

**จุดหมายปลายทาง**
ณ เดือนสิงหาคม ค.ศ. 2023 คาเธ่ย์แปซิฟิคมีเที่ยวบินไปยัง81 จุดหมายปลายทางใน 46 ประเทศ

**ข้อตกลงการทำการบินร่วม**
คาเธ่ย์แปซิฟิคได้ทำข้อตกลงการทำการบินร่วมกับสายการบินดังต่อไปนี้:- แอร์อัสตานา- แอร์แคนาดา- แอร์ไชนา- แอร์นิวซีแลนด์- แอร์นิวกินี- อะแลสกาแอร์ไลน์- อเมริกันแอร์ไลน์- ออสเตรียนแอร์ไลน์- บางกอกแอร์เวย์ส- บริติชแอร์เวย์- บรัสเซลส์แอร์ไลน์- ชูกงพาสเซ็นเจอร์ทรานส์พอร์ต (ทางเรือ)- โคเทวอเตอร์เจ็ต (ทางเรือ)- ฟิจิแอร์เวย์- ฟินน์แอร์- เอชเคเอ็กซ์เพรส (บริษัทลูก)- ไอบีเรีย- เจแปนแอร์ไลน์- กลุ่มสายการบินลาตัม- ลุฟท์ฮันซ่า- มาเลเซียแอร์ไลน์- มองโกเลียนแอร์ไลน์- ฟิลิปปินส์แอร์ไลน์- ควอนตัส- กาตาร์แอร์เวย์- เอสเซเว่นแอร์ไลน์- เชินเจิ้นแอร์ไลน์- แอ็สแอนเซแอ็ฟ (ทางรถไฟ)- สวิสอินเตอร์เนชันแนลแอร์ไลน์- เวียดนามแอร์ไลน์- เวสต์เจ็ต

**ฝูงบิน**

**ฝูงบินปัจจุบัน**
ณ เดือนสิงหาคม ค.ศ. 2023 คาเธ่ย์แปซิฟิคมีเครื่องบินประจำการอยู่ในฝูงบิน ดังนี้:
คาเธ่ย์แปซืฟิคมีอายุฝูงบินเฉลี่ย 11 ปี

**อ้างอิง**

**แหล่งข้อมูลอื่น**
  เว็บไซต์คาเธ่ย์แปซิฟิค 
คาเธ่ย์ แปซิฟิค
คาเธ่ย์ แปซิฟิค
คาเธ่ย์ แปซิฟิค
หมวดหมู่:บริษัทจดทะเบียนในตลาดหลักทรัพย์ฮ่องกง
หมวดหมู่:บริษัทของฮ่องกง
หมวดหมู่:บริษัทที่ก่อตั้งในปี พ.ศ. 2489
หมวดหมู่:สายการบินสัญชาติฮ่องกง
หมวดหมู่:สายการบินที่ก่อตั้งในปี พ.ศ. 2489
ยาม

ยาม เป็นการนับเวลากลางคืนในประเทศไทยสมัยโบราณ และพบในการพากย์ภาพยนตร์จีนที่เรียกว่า ชั่วยาม โดยในจีนแบ่ง 1 วันเป็น 12 ชั่วยามตามที่บอกไว้ในธงชาติสาธารณรัฐจีน ขณะที่หนึ่งยามของไทยมีค่าประมาณ 3 ชั่วโมง 

ยาม เป็นคำภาษาบาลีที่เรานำมาใช้ในภาษาไทย จนไม่คิดว่าเป็นคำบาลีแล้ว แต่มักก่อให้เกิดความสับสนในเวลาใช้อยู่คำหนึ่ง คือ คำว่า “ยาม” ซึ่งบาลีออกเสียงว่า “ยา-มะ”
คำที่เกี่ยวกับ “ยาม” ที่คนไทยเรารู้จักและเข้าใจดีคำหนึ่งก็คือ “แขกยาม” ซึ่งได้แก่แขกที่เป็นชาวอินเดีย มักจะเป็นแขกปาทาน นุ่งผ้าขาวโจงกระเบน ที่เรามักว่าจ้างให้มาอยู่ยามตามตลาด หรือโรงเลื่อยโรงสี ตลอดจนโรงแรมใหญ่ ๆ บางคนก็มีเตียงนอนถักด้วยเชือก เขามักจ้างเฝ้ายามเฉพาะในเวลากลางคืน แขกพวกนี้มักจะถือกระบองอันโต ๆ น่าเกรงขาม และมักจะตีเหล็กแผ่นเป็นสัญญาณบอกเวลาทุกชั่วโมง
คำว่า “ยาม” ที่เรานับกันตามแบบไทย ๆ กับ “ยาม” ของแขกตามที่ปรากฏในบาลีนั้นแตกต่างกัน ทั้งนี้เพราะคืนหนึ่งเราแบ่งเป็น 4 ยาม ยามละ 3 ชั่วโมง - ตั้งแต่ย่ำค่ำ คือ 18 นาฬิกา ถึง 3 ทุ่ม (21 นาฬิกา) เป็นยามที่ 1- หลังจาก 21 นาฬิกา หรือ 3 ทุ่ม ไปถึง 24 นาฬิกา หรือ เที่ยงคืน เราเรียกว่า ยาม 2 หรือ 2 ยาม - หลัง 24 นาฬิกา ไปถึงตี 3 (3 นาฬิกา) เราเรียกว่า ยาม 3 - และหลังจากตี 3 ไปจนย่ำรุ่ง หรือ 6 นาฬิกา เราเรียกว่า ยาม 4 ซึ่งเป็นยามสุดท้ายของคืน

**ยามตามคติบาลี**
ในวรรณคดีไทยถือตามคติสันสกฤตว่า คืนหนึ่งมี 4 ยาม ยามหนึ่งมี 3 ชั่วโมง แต่คติที่ปรากฏในวรรณคดีบาลีรวมถึงวรรณคดีบาลีที่แปลแต่งเป็นภาษาไทยว่าไว้ต่างกัน คือกำหนดว่า คืนหนึ่งมี 3 ยาม ยามหนึ่งมี 4 ชั่วโมง เรียกยามทั้ง 3 ช่วงนี้ตามลำดับว่า ปฐมยาม (อ่านว่า ปะ -ถม-มะ -ยาม) ทุติยยาม (อ่านว่า ทุ -ติ-ยะ -ยาม) และปัจฉิมยาม (อ่านว่า ปัด-ฉิม-มะ -ยาม) ตามลำดับ- ปฐมยาม หรือ ยามแรก ได้แก่ช่วงเวลา 18.00-22.00 น.   - ทุติยยาม หรือ ยามที่ 2 ได้แก่ช่วงเวลา 22.00-02.00 น. และ - ปัจฉิมยาม หรือ ยามสุดท้าย ได้แก่ช่วงเวลา 02.00-06.00 น. 
ยามตามคตินี้ปรากฏในเรื่องมงคลสูตรคำฉันท์ (อ่านว่า มง-คน-ละ -สูด-คำ-ฉัน) ซึ่งพระบาทสมเด็จพระมงกุฎเกล้าเจ้าอยู่หัวทรงพระราชนิพนธ์จากมงคลสูตรและอรรถกถามงคลสูตร (อ่านว่า อัด-ถะ-กะ -ถา-มง-คน-ละ -สูด) ความตอนหนึ่งกล่าวถึงเทวดามาเฝ้าพระพุทธเจ้าหลังพ้นปฐมยามหรือพ้นเวลา 22.00 น. ไปแล้ว เพื่อทูลถามพระพุทธเจ้าว่า สิ่งใดเป็นมงคล 

**ดูเพิ่ม**
 ยามอุบากอง

**อ้างอิง**
 ราชบัณฑิตยสถาน ;  ยาม date=2007-12-11 , ยามตามคติบาลีfix-attempted=yes - ภาษาไทยไขขาน. กรุงเทพฯ : สำนักพิมพ์แพร่พิทยา. ๒๕๒๘. หน้า ๑๐๐-๑๐๒.- บทวิทยุรายการ "รู้ รัก ภาษาไทย"  ออกอากาศทางสถานีวิทยุกระจายเสียงแห่งประเทศไทย เมื่อวันที่ ๑๗ สิงหาคม พ.ศ. ๒๕๕๓  เวลา ๗.๐๐-๗.๓๐ น.
หมวดหมู่:หน่วยเวลา
หมวดหมู่:ส่วนของวัน
เจ้าหน้าที่รักษาความปลอดภัย

เจ้าหน้าที่รักษาความปลอดภัย
เจ้าหน้าที่รักษาความปลอดภัย (รปภ.) หรือ ผู้ที่ทำการป้องกันซึ่งทรัพย์สินสิ่งของ หรือเรียกอย่างเป็นทางการว่า รปภ. เป็นอาชีพหนึ่งที่ผู้ประกอบการหรือบุคคลอื่นจ้างมาเพื่อดูแลรักษาความปลอดภัยให้กับบริษัทห้างร้านต่างๆ หรือกระทั่งที่อยู่อาศัย ทั้งเวลากลางวันและกลางคืน โดยส่วนมากมักจะจ้างบริษัทที่ทำงานเกี่ยวกับการรักษาความปลอดภัยโดยเฉพาะ แล้วให้บุคคลที่จะมาเฝ้าจุดปฏิบัติงาน ผลัดเปลี่ยนหมุนเวียนกันตามช่วงเวลา ซึงการทำงานในอาชีพเจ้าหน้าที่รักษาความปลอดภัยจะต้องผ่านการอบรมเกี่ยวกับวิชาชีพรักษาความปลอดภัย ตาม  พรบ.รักษาความปลอดภัย date=2018-08-26  โดยจะต้องฝึกอบรมอย่างน้อย 40 ชั่วโมงถึงจะเข้าปฏิบัติงานจริงได้ โดยการอบรมจะเกี่ยวข้องกับ 1.การอบรมการใช้ถังดับเพลิง เพลิงไหม้ การช่วยชีวิต เป็นต้น 2.การอบรมการต่อสู้ด้วยกระบอง การต่อสู้ด้วยมือเปล่า การสังเกตการณ์ หรือวิธีการเอาตัวรอดจากสถาณะการณ์เสี่ยง 3.การอบรมข้อกฏหมายที่เกี่ยวข้องในวิชาชีพ 4.การอบรมด้านการ
จราจร เป็นต้น

หมวดหมู่:การเฝ้าระวังภัย
หมวดหมู่:การป้องกันอาชญากรรม
หมวดหมู่:ตำรวจ
หมวดหมู่:ทหาร
หมวดหมู่:อาชีพ
คลาวด์ สไตรฟ์

คลาวด์ สไตรฟ์ (クラウド・ストライフ; Cloud Strife) เป็นตัวละครเอกจากเกมไฟนอลแฟนตาซี VII มีดาบขนาดใหญ่เป็นอาวุธ และมีมอเตอร์ไซค์ ฮาดีเดโทนา/เฟนริล เป็นพาหนะ

**ประวัติ**
คลาวด์ ชายหนุ่มผู้สูญเสียความทรงจำ ปรากฏตัวในชุดโซลเยอร์ ของชินระ คัมพานีพร้อมกับบัสเตอร์ซอร์ด เขาใช้ชีวิตในฐานะอดีตโซลเยอร์ first class ผู้หยิ่งทรนง เขาตัดขาดจากชินระเป็นทหารรับจ้างช่วยอวาลันช์ต่อสู้ชินชั่วคราว ไร้อุดมการณ์ปกป้องดวงดาวหรือช่วยใคร แค่รับงานตามคำขอร้องของทีฟาแล้วรับค่าจ้างจากแบเร็ต วอลเลซ หัวหน้ากลุ่มอวาลันช์หลังงานเสร็จเพียงเท่านั้น ทีฟาพยายามรั้งตัวให้อยู่กับเธอนานที่สุด แต่เพราะความทรงจำที่บิดเบี้ยวไปทำให้ความสัมพันธ์ของทั้งสองคนไม่เหมือนแต่ก่อนอีกต่อไปแล้ว เขาจำได้ลางๆเพียงแค่ว่าทีฟาคือเอนสมัยเด็ก ที่เคยสัญญาไว้ในตอนเด็กๆว่าเมื่อเธอตกอยู่ในอันตรายเขาจะกลับมาช่วย
ส่วนอุปนิสัยของคลาวด์นั้นจริงๆ แล้วก็เป็นคนที่กล้าหาญ ทว่าแอบซ่อนความอ่อนไหว อ่อนแอ และซึมเศร้าเอาไว้ในใจลึกๆ เขาพยายามต่อสู้กับปัญหาเพียงลำพัง ด้วยไม่ต้องการให้มีใครมาเดือดร้อนด้วยกันกับตัวเอง (จะเห็นได้ชัดใน Final Fantasy VII: Advent Children ตอนเป็นจีโอสติกมา) จนบางครั้งก็ดูเหมือนไม่สนใจใคร
ความแข็งแกร่งที่คนอื่นได้เห็นนั้นคือเปลือกนอกของคลาวด์ แต่ที่จริงแล้ว คลาวด์ทั้งอ้างว้าง โดดเดี่ยว โหยหาความรักและความสนใจจากคนรอบข้าง ในวัยเด็กด์ต้องการให้คนอื่นๆให้ความสนใจแก่ตัวเขาบ้าง โดยเฉพาะ ทีฟา ล็อกฮาร์ท เด็กผู้หญิงข้างบ้านที่เขาแอบชอบ จึงตั้งเป้าหมายออกเดินทางไปยังมิดการ์เพื่อเข้าสมัครเป็นโซลเยอร์ที่เก่งเหมือนเซฟิรอธเพื่อปกป้องทีฟา แต่ก็ได้เป็นแค่การ์ดระดับล่างที่มีฝีมือเท่านั้น พอกลับมาบ้านเกิดจึงได้แต่ใส่หมวก เพื่อปิดบังตัวตนไม่ให้ใครรู้ โดยเฉพาะจากทีฟา เพราะตนอายไม่กล้าสู้หน้า กระทั่งในเหตุการณ์เซฟิรอธเผาหมู่บ้าน คลาวด์ที่ปกป้องทีฟาก็ได้ทำให้เซฟิรอธตกลงไปในเตามาโคในท้ายที่สุด ส่วนตนกับแซ็คที่บาดเจ็บสาหัสก็ถูกส่งตัวไปแมนชั่นของโฮโจ ขังไว้ในหลอดทดลองและรับมาโคกับเซลล์ของเจโนวา
4 ปีต่อมา แซ็คที่ตื่นขึ้นโดยไร้ผลข้างเคียง ช่วยคลาวด์ออกมาได้ โดยเปลี่ยนให้ใส่ชุดโซลเยอร์ first class ในสภาพโคม่า คลาวด์ถูกแซ็คช่วยพาหนีจากชินระกับเจเนนิสตลอด แต่สุดท้ายก็ถูกทหารชินระจัดการ แซ็คผู้สู้ปกป้องคลาวด์จนตัวตายได้ฝากฝังเกียรติยศและความฝันของตนกับคลาวด์ ในตอนที่คลาวด์ได้สติกลับมา เขากล่าวขอบคุณ ก่อนจะก้าวต่อไปและมีชีวิตอยู่ในฐานะผู้สืบทอดของแซ็ค

**แหล่งข้อมูลอื่น**
  Cloud Strife character profile at the official Square Enix Final Fantasy VII website- Cloud Strife on the Final Fantasy Wiki-  Final Fantasy VII Ultimania Ω translations date=2007-02-05 
หมวดหมู่:ตัวละครเกม
หมวดหมู่:ตัวละครในไฟนอลแฟนตาซี
หมวดหมู่:สัญลักษณ์นำโชควิดีโอเกม
หมวดหมู่:บอสวิดีโอเกม
หมวดหมู่:ตัวละครเด็กกำพร้าในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครที่เป็นเหยื่อการทดลองมนุษย์
หมวดหมู่:ตัวละครที่เป็นครอสเดรสเซอร์
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
ทีฟา ล็อกฮาร์ท

ทีฟา ล็อกฮาร์ท (Tifa Lockhart; Tifa Rokkuhāto) เป็นตัวละครจากเกม ไฟนอลแฟนตาซี VII และภาพยนตร์การ์ตูน ไฟนอลแฟนตาซี VII แอดเวนต์ชิลเดรน หญิงสาวผู้รอคอยคำสัญญา ผู้เป็นหนึ่งในกลุ่ม อะวาลานช์ ที่ต่อต้านและคอยขัดขวางการสร้างเตาปฏิกรณ์พลังงานมาโกะ ของ ชินระ คัมพานี เพื่อดูดพลังงานจากแกนโลกขึ้นมาใช้ เธอเป็นผู้คืนความทรงจำบางส่วนให้กับคลาวด์

**แหล่งข้อมูลอื่น**
  Tifa Lockhart character profile at the official Square Enix Final Fantasy VII website- Tifa Lockhart on Final Fantasy Wiki at Wikia
หมวดหมู่:ตัวละครหญิงในวิดีโอเกม
หมวดหมู่:ตัวละครในไฟนอลแฟนตาซี
หมวดหมู่:ตัวละครที่เป็นบาร์เทนเดอร์
แอริธ เกนส์เบอรู

แอริธ เกนส์เบอรู (ภาษาอังกฤษ : Aerith Gainsborough/ภาษาญี่ปุ่น : エアリス・ゲインズブール) เป็นตัวละครหญิงจากเกม ไฟนอลแฟนตาซี VII หญิงสาวขายดอกไม้ผู้มีสายเลือดโบราณ ปรากฏตัวในฉากหนึ่งของสลัม ในขณะที่ คลาวด์ กำลังหาทางกลับไปรวมกลุ่มกับบาร์เร็ต เธอมีบทบาทสำคัญในการปกป้องโลกจากความพินาศเนื่องจากการที่ถูกดึงพลังงานไลฟ์สตรีมไปใช้มากจนเกินไป

**แหล่งข้อมูลอื่น**
 Aeris Gainsborough character profile at the official Square Enix Final Fantasy VII site
*Aerith Gainsborough on Final Fantasy Wiki at Wikia 
หมวดหมู่:ตัวละครหญิงในวิดีโอเกม
หมวดหมู่:ตัวละครในไฟนอลแฟนตาซี
หมวดหมู่:ตัวละครเด็กกำพร้าในวิดีโอเกม
หมวดหมู่:ตัวละครวิดีโอเกมที่ใช้เวทมนตร์
หมวดหมู่:ตัวละครที่เป็นแม่มด
หมวดหมู่:ตัวละครในบันเทิงคดีที่มีความสามารถเกี่ยวกับการรักษา
หมวดหมู่:ตัวละครที่เป็นมนุษย์ลูกผสมข้ามสายพันธุ์
จังหวัดบามียัน

บามียัน (ดารี/ولایت بامیان) เป็นจังหวัดหนึ่งของประเทศอัฟกานิสถาน มีเมืองหลักคือบามียันตามชื่อจังหวัด มีประชากรราว 495,557 คน

**ประวัติ**
ในอดีตพื้นที่จังหวัดบามียันถูกปกครองโดยจักรวรรดิมีดซ์ (Medes) ก่อนตกอยู่ในการปกครองของจักรวรรดิอะคีเมนิด (Achaemenid) ต่อมาในปี 330 ปีก่อนคริสต์ศักราช พระเจ้าอเล็กซานเดอร์มหาราชได้เข้ายึดบริเวณนี้แต่ได้ละทิ้งไป ภายหลังจักรวรรดิเซลูซิดจึงเข้ามาปกครองต่อ ขณะนั้นพื้นที่ทางตอนใต้ของเทือกเขาฮินดูกูซ ได้มีการเผยแผ่ศาสนาพุทธจากราชวงศ์เมารยะเข้ามา จึงมีการตั้งอารามพุทธศาสนาที่บามียัน ว่ากันว่าชื่อ บามียัน มาจากคำว่า "วรมายานา" (varmayana) ที่แปลว่าสีในภาษาสันสกฤต ด้วยเหตุนี้จึงมีการก่อสร้างพระพุทธรูปขึ้นที่นี่จำนวนมาก และได้มีการแกะสลักขึ้นบนหน้าผาโดนเด่นสององค์ ขนานนามว่า พระพุทธรูปแห่งบามียัน ที่อายุเก่าแก่กว่า 1,500 ปี ตั้งอยู่ในบริเวณโบราณสถาน ที่ต่อมารัฐบาลกลุ่มตอลิบานได้ระเบิดทำลายเสียหายทั้งองค์ด้วยเหตุผลทางศาสนา เมื่อปี ค.ศ. 2001 สร้างความสูญเสียครั้งใหญ่ให้แก่วงการอนุรักษ์โบราณสถานไปทั่วโลก
ช่วงศตวรรษที่ 7 มีชาวอาหรับคนแรกเดินทางเข้ามาปกครองคาบูลชาหิ (Kabul Shahi) ก่อนถูกพิชิตในนามศาสนาอิสลามของจักรวรรดิซัฟฟาริดในศตวรรษที่ 9 ต่อมาได้ถูกปกครองโดยจักรวรรดิกัซนาวิด (Ghaznavids) รัฐสุลต่านกูริด (Ghurid) และถูกพิชิตโดยชาวมองโกลในศตวรรษที่ 13 ปกครองโดยอาร์กุน ข่าน แห่งอิลข่าน (Ilkhanate) ก่อนตกเป็นของจักรวรรดิตีมูร์ และจักรวรรดิโมกุล ตามลำดับ
ปี ค.ศ. 1709 จักรวรรดิโฮตากี (Hotaki) ที่ปกครองกันดาฮาร์ได้พ่ายแพ้แก่จักรวรรดิซาฟาวิด (Safavid) บามียานอยู่ภายใต้การปกครองของจักรวรรดิโมกุล จนกระทั่งอะฮ์มัด ชาห์ ดุรรานี (Ahmad Shah Durrani) ได้ก่อตั้งจักรวรรดิดุรรานี (Durrani) ที่ต่อมาได้พัฒนาเปลี่ยนแปลงเป็นประเทศอัฟกานิสถาน จากการเปลี่ยนแปลงในช่วงปี ค.ศ. 1980 ถึงกลางปี 1990 อัฟกานิสถานถูกควบคุมโดยฮิซบ์ อี วะฮ์ดัต (Hizb-i-wahdat) นำโดยอับดุล อาลี มาซารี (Abdul Ali Mazari) จนในปี ค.ศ. 1995 ถูกเข้าควบคุมและปกครองโดยรัฐบาลตอลิบาน ก่อนถูกโค่นล้มโดยกองทัพสหรัฐอเมริกาเมื่อปี ค.ศ. 2001

**ภูมิศาสตร์**
จังหวัดบามียัน ตั้งอยู่ในหุบเขาบามียัน ซึ่งมีแม่น้ำหล่อเลี้ยงประชาชน ด้านหนึ่งเป็นเขา ด้านหนึ่งเป็นหน้าผาสูงชันสลักเป็นพระยืน สภาพแวดล้อมของหุบเขา รายล้อมไปด้วยความแห้งแล้ง แต่ที่แห่งนี้อุดมไปด้วยทุ่งหญ้าและน้ำ ปัจจุบันเมืองบามียัน ใช่แต่เป็นสถานที่สำคัญที่เกี่ยวข้องกับการสู้รบเท่านั้น แต่มีความสำคัญเพราะเป็นสถานที่ที่มีโบราณสถานอีกทั้งโบราณวัตถุและร่องรอยประวัติศาสตร์ทางสังคมและศาสนาจำนวนมากอีกแห่งหนึ่ง ที่กลุ่มนักอนุรักษ์วัตถุทางโบราณคดีในปัจจุบันให้ความสนใจ

**ประชากร**
ใน ค.ศ. 2020 ประชากรทั้งหมดในจังหวัดบามียันมีราว 495,557 คน เกือบทั้งหมดเป็นชาวแฮซอเร แต่ยังมีชาวทาจิกจำนวนน้อยอาศัยในบริเวณนี้ด้วย

**อำเภอ**
นี่คือรายชื่ออำเภอใน ค.ศ. 2021โดยมีที่อยู่อาศัยประมาณ 22 แห่ง:
อำเภอในจังหวัดบามียาน

**ดูเพิ่ม**
 พระพุทธรูปแห่งบามียาน

**อ้างอิง**

**แหล่งข้อมูลอื่น**
  Bamyan Province - Naval Postgraduate School-  Bamyan Province by the Institute for the Study of War (ISW)-  Bamyan Development Community Portal for cultural heritage management of Bamyan-  Afghanistan Information Management Services - Bamyan Province-  Bamyan Tourism - Official site
หมวดหมู่:จังหวัดของประเทศอัฟกานิสถาน
หมวดหมู่:พุทธศิลป์และวัฒนธรรม
จูไค

จูไค (Jyukai) เป็นวงดนตรีดูโอ ป็อป,ซอฟต์ร็อก ในสังกัดของ SISTUS RECORDS จากประเทศญี่ปุ่น

**ประวัติ**

**สมาชิก**
 มานามิ (Manami) 
** ชื่อจริง: มานามิ วาตานาเบะ (Manami Watanabe) 
** วันเกิด: 28 ธันวาคม 1986 
** กรุ๊ปเลือด: A
** เกิดที่: โอซาก้า
** ตำแหน่งในวง: นักร้อง และ แต่งเนื้อเพลง- โยชิอากิ เดวะ (Yoshiaki Dewa) 
** วันเกิด: 26 กุมภาพันธ์ 1984
** กรุ๊ปเลือด: O
** เกิดที่: โอซาก้า
** ตำแหน่งในวง: เล่นดนตรี, ทำนอง, เรียบเรียง

**ผลงาน**

**ซิงเกิลแบบ Maxi**

**อัลบั้ม**

**แหล่งข้อมูลอื่น**
 http://www.jyukai.jp/ date=2010-07-15 
หมวดหมู่:กลุ่มดนตรีสัญชาติญี่ปุ่น
จังหวัดบัลข์

บัลข์ (ปาทาน/ดารี: بلخ, Balkh, Balx) เป็นหนึ่งใน 34 จังหวัดของอัฟกานิสถาน ตั้งอยู่ทางตอนเหนือของประเทศ ประกอบด้วย 15 อำเภอ มีประชากรราว 1,509,183 คน ส่วนใหญ่เป็นชาติพันธุ์ผู้ใช้ภาษาดารี และมีมะซารีชารีฟ เป็นเมืองหลักของจังหวัด
ชื่อของจังหวัดมาจากเมืองโบราณ บัลข์ และมีความสำคัญทางประวัติศาสตร์ในฐานะเป็นจุดเชื่อมต่อหนึ่งระหว่างโลกตะวันออกกับตะวันตก ในเมืองเป็นที่ตั้งของมัสยิดสีน้ำเงิน ซึ่งครั้งหนึ่งเคยถูกทำลายไปโดยเจงกีส ข่าน และได้รับการบูรณะใหม่โดยตีมูร์

**อ้างอิง**

บลค
จังหวัดบาดัคชาน

บาดัคชาน (เปอร์เซีย بدخشان, Badaxšān) เป็นจังหวัดของอัฟกานิสถาน ตั้งอยู่ทางภาคตะวันออกเฉียงเหนือของประเทศ มีพรมแดนติดกับเคอฮิสทอนีบาดัฆชอนของทาจิกิสถานทางตอนเหนือ จิตราล และ กิลกิต-บัลติสถาน ของปากีสถานทางตอนล่างและทางตะวันออกเฉียงใต้  นอกจากนี้ยังมีพรมแดน 91 กิโลเมตร (57 ไมล์) ติดกับจีนทางตะวันออก
เคยเป็นส่วนหนึ่งของภูมิภาคประวัติศาสตร์อย่างบาดัคชานที่มีขนาดกว้างมาก ซึ่งในปัจจุบันมีบางส่วนอยู่ในทาจิกิสถานและจีน จังหวัดบาดัคชานประกอบไปด้วย 28 อำเภอ มากกว่า 1,200 หมู่บ้านและมีประชากรประมาณ 1,055,000 คน จังหวัดบาดัคชาน มีเมืองหลักของจังหวัดคือ ฟายซาบัด โดยเมืองนี้เคยมีรายงานว่าภายในเมืองมีการจัดกิจกรรมการต่อต้านการยึดครองอัฟกานิสถานของตอลิบานในปี ค.ศ. 2021 อีกด้วย

**ภูมิศาสตร์**
จังหวัดบาดัคชาน ตั้งอยู่ทางตะวันออกเฉียงเหนือของประเทศ ทางเหนือติกับประเทศทาจิกิสถาน ทางตะวันออกติดประเทศจีน (ทางเขตปกครองตนเองซินเจียงอุยกูร์) ทิศใต้ติดกับประเทศปากีสถาน จังหวัดบาดัคชาน ตั้งอยู่ระหว่างเทือกเขาฮินดูกูซและเทือกเขาปามีร์
และที่สำคัญคือจังหวัดนี้ตั้งอยู่ในเส้นทางสายไหม

**การปกครอง**
การปกครองของจังหวัดบาดัคชานมี 28 เขต ได้แก่- อาร์กฮันจ์- อาร์โก- บาฮารัค- ดารายิม- ดาร์วาซ- ดาร์วาซี บาลา- ฟายซาบัด (เมืองเอก)- อิสฮฺคาซิม- เจิร์ม- ขาส- ขวาฮัน- คิสฮิม- โคฮิสถาน- คูฟอัป- กูราน วา มุนจาน- ราจฮฺ- ชาฮฺรี บูเซิร์ก- ชิจฮฺนัน- ชิคิ- ชูฮาดา- ทาแกบ- ทิสคาน- วาขาน- วาร์ดุจ- ยาฟทาลิ ซูฟลา- ยัมกัน- ยาวาน- เซบัค

**อ้างอิง**
หมวดหมู่:จังหวัดของประเทศอัฟกานิสถาน
อุปกรณ์รวมส่งสัญญาณ

มัลติเพล็กซ์เซอร์ (Multiplexer : MUX)  หรือเรียกอีกชื่อหนึ่งว่า ตัวเลือกข้อมูล (Data Selector) ซึ่งเป็นตัวที่ทำหน้าที่เลือกช่องสัญญาณที่มีข้อมูลช่องหนึ่งจากหลาย ๆ ช่องสัญญาณมาเป็นอินพุตและต่อช่องสัญญาณที่มีข้อมูลนั้นเข้าเป็นสัญญาณเอาต์พุตเพียงเอาต์พุตเดียว ดังรูป
ไฟล์:การรวมสัญญาณ.JPG|upright|thumb|mux กับ demuxมัลติเพล็กซ์เซอร์
ไฟล์:การรวมสัญญาณกับไม่รวมสัญญาณ.JPG|upright|thumb|การรวมสัญญาณ กับ การไม่รวมสัญญาณมัลติเพล็กซ์เซอร์
จากรูปทางด้านล่างแสดงอินพุตจำนวน n ขา ตั้งแต่ D0 ถึง Dn ขาซึ่งใช้สำหรับเลือกข้อมูล S0 ถึง Sm และขาเอาต์พุต Y ส่วนขาของ S0 ถึง Sm ใช้สำหรับการเลือกให้อินพุตใดจากอินพุต D0 ถึง Dn ผ่านออกไปที่เอาต์พุต Y และจำนวนขาของ S นั้นก็ยังมีความสัมพันธ์กับจำนวนขาของอินพุต D คือ เช่น ถ้ามีจำนวนอินพุตที่จะถูกเลือกจำนวน 4 อินพุต จำนวนบิตของขาสำหรับเลือกข้อมูลจะเท่ากับ 2 (22 = 4) ถ้ามีจำนวนอินพุตที่จะถูกเลือกจำนวน 8 อินพุต จำนวนบิตของขาสำหรับเลือกข้อมูลจะเท่ากับ 3 (23 = 8) เป็นต้น
300x300px
วิธีการรวมข้อมูลจากหลาย ๆ จุด แล้วส่งผ่านไปตามสายส่งเพียงสายเดียวนั้น เรียกว่า multiplex ซึ่งสามารถแบ่งได้ออกเป็น 2 รูปแบบคือ
1) การมัลติเพล็กซ์แบบแบ่งเวลา (Time Division Multiplexer หรือ TDM) เป็นวิธีที่เพิ่งจะได้รับการพัฒนาขึ้นมาได้ไม่นานนักการมัลติเพล็กซ์แบบแบ่งเวลาจะใช้เส้นทางเพียงเส้นทางเดียวและคลื่นพาห์ความถี่เดียวเท่านั้นแต่ ผู้ใช้แต่ละคนนั้นจะได้รับการจัดสรรเวลาในการเข้าใช้ช่องสัญญาณที่ต้องการนั้นเพื่อส่งข้อมูลไปยังปลายทางที่ตนต้องการ 
รูปแสดงการมัลติเพล็กซ์แบบแบ่งเวลา
2)  การมัลติเพล็กซ์แบบแบ่งความถี่ (Frequency Division Multiplexer หรือ FDM) เป็นวิธีที่ใช้กันทั้งระบบที่มีสายและระบบคลื่นวิทยุ ซึ่งหลักการของการมัลติเพล็กซ์แบบแบ่งความถี่นี้คือ การนำสัญญาณจากแหล่งต่าง ๆ มารวมกัน ให้อยู่ในคลื่นพาห์เดียวกันที่ความถี่ต่าง ๆ และสัญญาณเหล่านี้สามารถที่จะใช้เส้นทางร่วมกันได้ซึ่งต่างจากแบบแรกที่ไม่สามารถใช้ร่วมกันได้
3) การมัลติเพล็กซ์แบบแบ่งความยาวคลื่น (Wave Division Multiplexer หรือ WDM) ใช้งานกับสายไฟเบอร์ออปติก ซึ่งมีแบนด์วิดธ์ที่กว้างมากและมีอัตราการส่งข้อมูลที่สูง จะใช้แสงเป็นตัวนำส่งสัญญาณ โดยแต่ละ Channel จะถูกแบ่งออกตามความยาวคลื่นแสง 
หลักการการทำงาน : WDM Multiplexing จะรวมคลื่นแสงจากแหลง่กำเนิดต่าง ๆ เข้าดว้ยกันให้เป็นหนึ่งเดียว ก่อนที่จะสง่ออกไปยงัสายไฟเบอร์ออปติก 
หมวดหมู่:วงจรดิจิทัล
ริทึมแอนด์บลูส์

ริทึมแอนด์บลูส์ (rhythm and blues หรือรู้จักกันในชื่อ R&B หรือ RnB) เป็นแนวเพลงที่ได้รับความนิยม โดยผสมผสานระหว่างเพลงแนว ป็อป แจ๊ส กอสเปล และบลูส์ โดยเริ่มแรกจะเล่นโดยศิลปินแอฟริกัน-อเมริกัน

**ประวัติ**
คำว่า ริทึมแอนด์บลูส์ ถูกใช้ครั้งแรกในนิตยสารบิลบอร์ดโดย เจอรี่ เว็กซ์เลอร์ (Jerry Wexler) ในปี ค.ศ. 1947 แทนที่คำว่า Race Music ที่เคยถูกใช้มาก่อน 
ในปี ค.ศ. 1948 บริษัท RCA Victor ได้เข้ามาทำการตลาดดนตรีคนผิวดำโดย ภายใต้ชื่อ Blues and Rhythm คำนี้ถูกกลับคำ โดยเว็กซ์เลอร์ ค่าย Atlantic Records ซึ่งเป็นผู้นำเพลงแนวอาร์แอนด์บีในยุคแรก ๆ
ในปีช่วงยุค 1970 ริทึมแอนด์บลูส์ ได้ครอบคลุมนิยามกับแนว โซล (Soul) และ ฟังก์ (Funk) ในปัจจุบันนิยมเรียกอาร์แอนด์บี มากกว่าคำว่า ริทึมแอนด์บลูส์
ริทึมแอนด์บลูส์ มีที่มาก่อน ร็อก แอนด์ โรลล์ ได้รับอิทธิพลมาจากเพลงแนวแจ๊ส,จัมพ์บลูส์ และ แบล็กกอสเปล มีนักดนตรีแจ๊สหลายคนที่บันทึกเสียงทั้งเพลงแจ๊ส และ ริทึมแอนด์บลูส์ เช่นวงสวิงแบนด์ของ Jay McShann, Tiny Bradshaw และ Johnny Otis เป็นต้น และโดยส่วนมาก นักดนตรีในสตูดิโอที่ทำเพลงอาร์แอนด์บี จะเป็นนักดนตรีแจ๊ส
ในช่วงยุค 1950 ถือเป็นยุคคลาสสิกอาร์แอนด์บี มีการผสมแนวเพลงเข้าด้วยกันไม่ว่าจะเป็น แจ๊ส และ ร็อก แอนด์ โรลล์ เพลงแนวอาร์แอนด์บีถูกพัฒนาไปที่ต่าง ๆ เช่นในรัฐนิวออร์ลีนส์ มีการใช้เปียโนในเพลง ตัวอย่างเช่นศิลปินที่เป็นที่รู้จักอย่าง แฟท โดมิโน (Fats Domino) ในเพลงติดชาร์ท "Blueberry Hill" และเพลง "Ain't That a Shame" อีกที่ที่มีการพัฒนาของเพลงแนวอาร์แอนด์บีคือ ลุยเซียนา มีศิลปินเช่น Clarence "Frogman" Henry, Frankie Ford, Irma Thomas, The Neville Brothers และ Dr. John เป็นต้น
เพลง ร็อก แอนด์ โรลล์ ในรูปแบบของอาร์แอนด์บี ที่เป็นที่รู้จักเพลงแรก ๆ เช่น "Rocket 88" และ "Shake, Rattle and Roll" ที่ขึ้นชาร์ททั้ง ป็อปชาร์ทและอาร์แอนด์บีชาร์ท
ช่วงต้นยุค 1960 เพลงแนวอาร์แอนด์บีมีแนวโน้มมีรูปแบบออกไปทางกอสเปลรวมถึงโซล มีศิลปินเช่น Ray Charles, Sam Cooke, และ James Brown และเริ่มมีศิลปินผิวขาวทำเพลงในแนวนี้ แต่จะเรียกว่า บลู-อายด์ โซล เช่น The Yardbirds, The Rolling Stones, The Pretty Things, The Small Faces, The Animals, The Spencer Davis Group และ The Who
ในช่วงกลางยุค 1970 คนผิวสีทำเพลงในแนวดิสโก้ ถือเป็นปรากฏการณ์ในสังคม เพลงแนวดิสโก้ได้รับความนิยมอย่างมาก พอช่วงยุค 80 เพลงดิสโก้ก็หายไป กลายเป็นเพลงช้า ๆ ฟังสบาย ๆ ที่เรียกว่า quiet storm จนกระทั่งในปัจจุบันอาร์แอนด์บีได้เพิ่มแนวฮิปฮอป และ แร็ปอีก ซึ่งได้รับความนิยมมากในปัจจุบัน

**แหล่งข้อมูลอื่น**
  AllMusic.com date=2010-11-09 
หมวดหมู่:แนวดนตรี
หมวดหมู่:ริทึมแอนด์บลูส์
หมวดหมู่:ดนตรีอเมริกันเชื้อสายแอฟริกัน
คำสมาส

คำสมาส เป็นคำที่เกิดจากการรวมคำสองคำซึ่งต่างก็เป็นคำบาลีหรือสันสกฤตเข้าเป็นคำเดียวกัน โดยการนำมาเรียงต่อกัน ไม่ได้มีการดัดแปลงรูปอักษร มีการออกเสียง อะ อิ อุ ระหว่างคำ เช่น ประวัติ+ศาสตร์ → ประวัติศาสตร์

**ลักษณะเฉพาะของคำสมาส**
#  คำมูลที่นำมารวมกันนั้นต้องเป็นคำที่มาจากภาษาบาลีหรือสันสกฤตเท่านั้น
#  ก่อนรวมเป็นคำสมาสคำหน้าสามารถประวิสรรชนีย์หรือมีตัวการันต์ได้ แต่เมื่อรวมเป็นคำสมาสแล้วต้องตัดทิ้ง เช่น แพทย์+ศาสตร์ → แพทยศาสตร์; พละ+ศึกษา → พลศึกษา
#  มีการอ่านสระท้ายของคำหน้า เช่น ประวัติ+ศาสตร์ → ประวัติศาสตร์ ประ-หวัด-ติ-สาด แต่ก็มียกเว้นเช่น สุพรรณบุรี
# การแปลต้องแปลจากหลังมาหน้า (คำตั้งอยู่หลังคำขยายอยู่หน้า) เช่น ราชการ การ เป็นคำตั้ง ราช ขยาย การ = งานของพระเจ้าแผ่นดิน; อุบัติเหตุ เหตุ เป็นคำตั้ง อุบัติ ขยาย เหตุ = เหตุการณ์ที่เกิดโดยไม่คาดคิด แต่ก็มีคำสมาสบางคำที่แปลจากหลังไปหน้า และหน้าไปหลังได้ถ้ามีความหมายเหมือนกัน ก็ถือเป็นคำสมาส เช่น บุตร+ธิดา → บุตรธิดา ไม่ว่าจะแปลจากหลังไปหน้าหรือหน้าไปหลัง ก็แปลว่า ลูก เหมือนกัน
#  คำที่ขึ้นต้นด้วย พระ แล้วคำหลังเป็นภาษาบาลีหรือสันสกฤตถือว่าเป็นคำสมาส เช่น พระอาทิตย์, พระองค์ ส่วน พระเจ้า ไม่ใช่คำสมาสเพราะ เจ้า เป็นคำไทยแท้

**แหล่งข้อมูลอื่น**
หมวดหมู่:ภาษาไทย
แม่แบบ:เหตุการณ์ปัจจุบัน/2550 มกราคม 22

* ประเทศจีนแถลงผลการหารือระหว่างรองประธานาธิบดี กับ พล.อ.สนธิ บุญยรัตกลิน ซึ่งอยู่ระหว่างการเยือนกรุงปักกิ่งว่าจะสานต่อยุทธศาสตร์ความร่วมมือระหว่างกันต่อไปในทุกด้าน  (Xinhua)
}
แม่แบบ:เหตุการณ์ปัจจุบัน/2550 มกราคม 23

* ประเทศจีนยอมรับทดลองยิงทำลายดาวเทียมจริง ตามรายงานของสหรัฐ แต่ปฏิเสธไม่ได้เป็นภัยคุกคามต่อประเทศอื่น  (มติชน)
}
คำพ้องรูป

คำพ้องรูป คือคำที่เขียนรูปเดียวกันแต่ การออกเสียง และความหมายต่างกัน ซึ่งทำให้บุคคลทั่วไปอ่านผิดอยู่เสมอๆ

**คำพ้องรูปในภาษาไทย**
คำพ้องรูปในภาษาไทยนั้นมีไม่มากนัก ดังที่จะกล่าวต่อไปนี้

**อ้างอิง**
 พจนานุกรมไทย ฉบับทันสมัย. กรุงเทพฯ : ซีเอ็ดยูเคชั่น, 2543. ISBN 9745341495.
หมวดหมู่:คำศัพท์
ฟริตจ็อฟ นันเซิน

ฟริตจ็อฟ เวเดิล-ยาลส์บาร์ก นันเซิน (Fridtjof Wedel-Jarlsberg Nansen) เกิดเมื่อวันที่ 10 ตุลาคม ค.ศ. 1861 ที่หมู่บ้านโฟรน ใกล้เมืองคริสเตียเนีย ประเทศนอร์เวย์ และเสียชีวิตเมื่อวันที่ 13 พฤษภาคม ค.ศ. 1930 นอกกรุงออสโล) เป็นชาวนอร์เวย์ซึ่งเป็นทั้งนักสำรวจ นักวิทยาศาสตร์ และนักการทูต นันเซินได้รับรางวัลโนเบลสาขาสันติภาพเมื่อ ค.ศ. 1922
หมวดหมู่:นักสำรวจชาวนอร์เวย์
หมวดหมู่:นักวิทยาศาสตร์ชาวนอร์เวย์
หมวดหมู่:นักการทูตชาวนอร์เวย์
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ชาวนอร์เวย์ผู้ได้รับรางวัลโนเบล
หมวดหมู่:บุคคลจากออสโล
ช้าง (ภาพยนตร์)

ช้าง (Chang: A Drama of the Wilderness) เป็นภาพยนตร์สารคดี เรื่องแรกที่เข้ามาถ่ายทำในประเทศไทย โดยบริษัท พาราเมาท์ กำกับโดย มีเรียน ซี. คูเปอร์ เมื่อ พ.ศ. 2468 ใช้เวลาถ่ายทำนานถึงหนึ่งปีครึ่ง ที่จังหวัดน่าน แพร่ พัทลุง สงขลา ตรัง สุราษฎร์ธานี ชุมพร มีการนำช้างมาเข้าฉากถึง 400 เชือก  การถ่ายทำได้รับการสนับสนุนจากสมเด็จพระเจ้าบรมวงศ์เธอ กรมพระยาดำรงราชานุภาพ และนายเซียวซองอ๊วน สีบุญเรือน
ภาพยนตร์เรื่อง ช้าง ถ่ายทำแล้วเสร็จออกฉายเมื่อ พ.ศ. 2470 ที่โรงภาพยนตร์ในนครนิวยอร์ก หลังจากออกฉายที่สหรัฐอเมริกา ก็ได้รับความสนใจเป็นอันมาก ได้รับการเสนอชื่อเข้าประกวดรางวัลออสการ์ ครั้งที่ 1 ประจำปี ค.ศ. 1929 ในสาขา ภาพยนตร์ยอดเยี่ยม "การผลิตที่เป็นเอกลักษณ์ และมีศิลปะ" (:en:Academy Award for Unique and Artistic Production) ฉายครั้งแรกในประเทศไทย เดือนกรกฎาคม พ.ศ. 2471
ผู้กำกับ มีเรียน ซี. คูเปอร์ และ ช่างภาพ เออร์เนสต์ สโคแซค ต่อมาได้ร่วมงานกันอีกในการสร้างภาพยนตร์ที่มีชื่อเสียงไปทั่วโลก คิงคอง (1933) 
ในเวลาที่ภาพยนตร์เรื่อง ช้าง ออกฉายในประเทศสยามนั้น คนไทยได้สร้างหนังบันเทิงและนำออกฉายแล้วหลายเรื่อง ผู้คนจึงไม่ค่อยตื่นเต้นกับภาพยนตร์เรื่อง ช้าง กันมากเท่าที่ควร

**เรื่องย่อ**
นายกรุจับลูกช้างได้จากหลุมที่ทำดักไว้ แล้วนำลูกช้างนั้นมาผูกไว้ใต้ถุนเรือนของตน ภายหลังแม่ช้างมาทำลายเรือนของนายกรุ เพื่อชิงเอาลูกของมันกลับคืนไป 

**งานสร้าง**
ภาพยนตร์เรื่อง ช้าง กำกับและถ่ายทำโดย มาเรียน ซี คูเปอร์ และ เออร์เนส บี โชคแส็ค ใช้เวลาถ่ายทำทั้งสิ้นปีครึ่ง สิ้นเงินประมาณ 2 แสนบาทไทยขณะนั้น สถานที่ถ่ายทำคือจังหวัดน่าน พัทลุง ตรัง สงขลา และชุมพร 
การถ่ายทำภาพยนตร์ในสยามโดยคนไทย เริ่มด้วยพระเจ้าบรมวงศ์เธอพระองค์เจ้าทองแถมถวัลยวงศ์ กรมหลวงสรรพสาตรศุภกิจ พระเจ้าน้องยาเธอในรัชกาลที่ 5 ทรงสั่งซื้อกล้องถ่ายภาพยนตร์และอุปกรณ์เข้ามาในสยามเมื่อครั้งที่พระองค์ ทรงตามเสด็จพระพุทธเจ้าหลวง ประพาสยุโรปครั้งแรกในปี พ.ศ. 2440 แล้วทรงเริ่มถ่ายภาพยนตร์ด้วยฝีพระหัตถ์ของพระองค์เอง ภาพยนตร์ส่วนใหญ่เป็นภาพยนตร์สั้นๆ ส่วนพระองค์ เป็นบันทึกพระราชกรณียกิจในพระราชพิธีสำคัญๆ ของพระพุทธเจ้าหลวง และทรงนำออกฉายเก็บค่าดูจากสาธารณชน โดยเฉพาะอย่างยิ่งในงานขายของประจำปีของวัดเบญจมาบพิตรฯ ผู้ถ่ายภาพยนตร์ในสยามยุคบุกเบิก ที่สมควรแก่การจารึกพระนามไว้อีกพระองค์คือ พระศรัทธาพงศ์ (ต่วย) ซึ่งต่อมาทรงเป็นเจ้าของโรงหนังรัตนปีระกา
ปี พ.ศ. 2465 ในสมัยรัชกาลที่ 6 พระเจ้าบรมวงศ์เธอพระองค์เจ้าบุรฉัตรไชยากร กรมพระกำแพงอัครโยธิน พระเจ้าน้องยาเธอในพระบาทสมเด็จพระมงกุฎเกล้าเจ้าอยู่หัว ทรงจัดตั้งกองภาพยนตร์เผยแพร่ข่าวขึ้นในกรมรถไฟหลวง เพื่อทำหน้าที่ผลิตหนังข่าวสารและสารคดีเผยแพร่กิจการของกรมรถไฟสยาม ตลอดจนกิจการของกระทรวงทบวงกรมอื่นๆด้วย อีกทั้งยังรับจ้างผลิตภาพยนตร์ให้กับเอกชนโดยทั่วไป เมื่อการสร้างภาพยนตร์บันเทิงของไทยในสยามถือกำเนิดขึ้นในปี พ.ศ. 2470 ก็ได้อาศัยอุปกรณ์และบุคลากรจากกองภาพยนตร์นี้เองเป็นสำคัญ

**สัตว์ที่ปรากฏในเรื่องช้าง**
มีสัตว์ที่อยู่ในป่าในเรื่องช้าง เช่น ลิ่น หมี เสือโคร่ง ตัวเงินตัวทอง เสือดาว ช้าง แพะ ควาย  และ ชะนี เป็นต้น
หมวดหมู่:ภาพยนตร์ไทย
หมวดหมู่:ภาพยนตร์สารคดี
หมวดหมู่:ภาพยนตร์ขาวดำ
หมวดหมู่:ภาพยนตร์ที่ออกฉายในปี พ.ศ. 2470
หมวดหมู่:ภาพยนตร์ที่ถ่ายทำในจังหวัดน่าน
หมวดหมู่:ภาพยนตร์ที่ถ่ายทำในจังหวัดแพร่
หมวดหมู่:ภาพยนตร์ที่ถ่ายทำในจังหวัดพัทลุง
หมวดหมู่:ภาพยนตร์ที่ถ่ายทำในจังหวัดสงขลา
หมวดหมู่:ภาพยนตร์ที่ถ่ายทำในจังหวัดตรัง
หมวดหมู่:ภาพยนตร์ที่ถ่ายทำในจังหวัดสุราษฎร์ธานี
หมวดหมู่:ภาพยนตร์ที่ถ่ายทำในจังหวัดชุมพร
หมวดหมู่:มรดกภาพยนตร์ของชาติ
โชคสองชั้น

โชคสองชั้น เป็นภาพยนตร์ไทยเรื่องแรก ที่สร้างและผลิตโดยคนไทยทั้งหมด เป็นภาพยนตร์เงียบ ถ่ายทำด้วยฟิล์มขาว-ดำขนาด 35 มม. ผลิตโดย กรุงเทพ ภาพยนตร์ บริษัท (ต่อมา คือ บริษัท ภาพยนตร์ศรีกรุง ของมานิต วสุวัต ร่วมกับคณะนักหนังสือพิมพ์สยามราษฎร์ และศรีกรุง
ภาพยนตร์ โชคสองชั้น เข้าฉายครั้งแรกเมื่อ 30 กรกฎาคม พ.ศ. 2470 ที่โรงภาพยนตร์พัฒนากร มีจำนวนผู้ชมสูงสุด  4 คืน กับ 1 วัน เท่ากับ 12,130 คน ทำลายสถิติเมื่อสี่ปีก่อนหน้า ของภาพยนตร์เรื่อง นางสาวสุวรรณ ปัจจุบันฟิล์มภาพยนตร์เรื่องนี้ได้รับความเสียหายจากความเสื่อมสภาพ โดยหอสมุดแห่งชาติได้ค้นพบฟิล์มและพิมพ์สำเนาใหม่เอาไว้ได้เพียง 42 ฟุต คิดเป็นภาพนิ่งทั้งหมด 1,319 ภาพ รวมความยาวประมาณ 1 นาที 
ภาพยนตร์เรื่องนี้ได้รับการขึ้นทะเบียนมรด­กภาพยนตร์ของชาติ ครั้งที่ 2 ในปี พ.ศ. 2555 เนื่องในวันอนุรักษ์ภาพยนตร์ไทยของหอภาพยนตร์ ขณะมีอายุเก่าแก่ที่สุด 85 ปี ในบรรดา 25 เรื่อง 

**ที่มา**
ภาพจากภาพยนตร์
ในช่วงที่นายมานิต วสุวัติ เจ้าของหนังสือพิมพ์ศรีกรุง และเป็นเพื่อนสนิทด้วย ออกหนังสือพิมพ์ภาษาอังกฤษที่ชื่อว่า Liberty แสงทองได้รับคำชวนให้ร่วมงานเขียนในค่ายหนังสือพิมพ์ศรีกรุง ต่อมาปลายปี พ.ศ. 2469 หลวงสุนทรอัศวราช ข้าราชการถูกดุลย์กับคณะ กำลังก่อตั้งบริษัทถ่ายภาพยนตร์ไทยและประกาศสร้างหนังไทยเรื่องแรก แต่ประสบปัญหาระหว่างการดำเนินการ หลวงกลการเจนจิต หัวหน้ากองภาพยนตร์เผยแพร่ข่าว กรมรถไฟที่หลวงสุนทรอัศวราชติดต่อวางตัวเพื่อจ้างให้เป็นทีมช่างถ่ายภาพยนตร์ที่รอความคืบหน้า หมดความอดทน จึงปรึกษากับคณะพี่น้องวสุวัตที่ประสงค์จะสร้างภาพยนตร์ไทย จึงรวมคนและเตรียมงานสร้างภาพยนตร์เรื่องนี้
ก่อนการสร้างภาพยนตร์ พี่น้องวสุวัติเข้าปรึกษากับนายเซียวซองอ๊วน สีบุญเรือง ผู้จัดการใหญ่โรงภาพยนตร์ เพื่อตกลงความร่วมมือในการก่อตั้งบริษัทภาพยนตร์ขึ้นมา ชื่อ บริษัท กรุงเทพฯ ภาพยนตร์ มีทีมงานอ่าง หลวงกลการเจนจิต และนายกระเศียร วสุวัต แห่งกรมรถไฟหลวง รวมทั้งขุนอนุรักษ์รัถการ (เปล่ง สุขวิริยะ) ข้าราชการกรมรถไฟหลวง ซึ่งเคยทำหน้าที่เป็นเลขานุการของกรมหลวงกำแพงเพ็ชรอัครโยธิน ผู้คอยตามเสด็จไปดูงานในต่างประเทศ รวมถึงการดูงานกิจการโรงถ่ายภาพยนตร์ในฮอลลีวูดมาแล้วด้วย ซึ่งมารับเป็นผู้กำกับการแสดง และได้แสงทอง หรือ หลวงบุณยมานพพานิช เป็นเจ้าของงานประพันธ์

**โครงเรื่อง**
นายกมล มาโนช (แสดงโดยมานพ ประภารักษ์) พระเอกของเรื่อง เป็นนายอำเภอหัวเมืองฝ่ายเหนือ ได้รับมอบหมายให้ลงมาสืบจับผู้ร้ายคนหนึ่งซึ่งซ่อนตัวอยู่ในกรุงเทพ นายกมลเข้ามาพักอยู่ที่บ้านพระยาพิชัย (แสดงโดย อุทัย อินทร์วงศ์) และมีหลานชื่อว่า นางสาววลี ลาวัณยลักษณ์ (แสดงโดย หม่อมหลวงสุดจิตตร์ อิศรางกูร) ซึ่งทั้งสองได้พบรักกันโดยเร็ว แต่นายวิง ธงสี (แสดงโดย มงคล สุมนนัฏ) ซึ่งหมายปองนางสาววลีอยู่แล้วและชอบไปมาหาสู่พระยาพิชัยเป็นเนือง ๆ และนายวิงคนนี้ก็คือคนร้ายที่นายกมลกำลังสืบจับอยู่นั่นเอง นายวิงไหวตัวทันเรื่องที่นายกมลตามคนร้าย จากนั้นนายวิงก็วางแผนร้ายโดยส่งพรรคพวกลูกสมุนเข้ามาทำร้ายนายกมล แต่นายกมลมีความชำนาญในการระวังภัยจากโจรจึงต่อกรขัดขวางกำลังได้ จนนายวิงและพรรคพวกต้องหลบหนีไป นายกมลไล่ตามจับแต่เกิดหลงทาง
นายวิงได้วกกลับมาที่บ้านพระยาพิชัยและจับนางสาววลีไป แต่นายกมลมีเชาวน์ที่ดี เข้าใจว่าเป็นแผนลวง จึงวกกลับบ้านพระยาพิชัยและได้พบนายวิง นายกมลจึงตามล่านายวิงไปจนสุดทางและเกิดการต่อสู้ขึ้น จนกระทั่งตำรวจที่พระยาพิชัยโทรไปแจ้งมาสมทบร่วมจับนายวิงและสมุนได้ทันเวลา นายวิงจึงถูกตำรวจจับเข้าตะราง ส่วนนายกมลมีโชคสองชั้น นอกจากจะจับผู้ร้ายได้แล้วยังได้นางสาววลีมาเป็นภรรยาอีกด้วย

**อ้างอิง**
 โชคสองชั้น (๒๔๗๐) หนังไทยเรื่องแรก
ช
ช
ช
ช
หมวดหมู่:ภาพยนตร์ไทยในคริสต์ทศวรรษ 1920
คงกระพัน

คงกระพัน เป็นความเชื่อทางไสยศาสตร์อย่างหนึ่ง สันนิษฐานว่ามีที่มาจากคำว่า "กระบัล" ในภาษามลายู แปลว่า "คงทนต่อศัสตราวุธ" ดังที่มีสำนวนว่า "อยู่ยงคงกระพันฟันแทงไม่เข้า" วิชาคงกระพันชาตรีจึงหมายถึง "วิชาที่ทำให้ร่างกายสามารถทนทานต่อคมอาวุธทั้งหลายได้" สมัยโบราณเป็นวิชาที่ชายไทยเล่าเรียนกันมาก เนื่องจากต้องมีหน้าที่เป็นทหารออกรบป้องกันราชอาณาจักร และการรบในสมัยโบราณเป็นการรบแบบประชิดตัว จึงจำเป็นต้องเล่าเรียนคาถาอาคมที่จะช่วยปกป้องตนเองให้ปลอดภัยจากคมหอกคมดาบ ความเชื่อเรื่องอยู่ยงคงกระพันของไทยโบราณมีหลายวิธี เช่น พกพาเครื่องราง บริกรรมคาถาอาคม สักยันต์ เสกอาหารกิน เสกน้ำมันทาตัว เป็นต้น 
คงกระพันจะต่างจากชาตรี กล่าวคือ คงกระพันจะเป็นการทำให้เนื้อหนังร่างกายคงทนต่ออาวุธตลอดจนวัตถุต่าง ๆ ที่มาทำร้าย แต่หากอาวุธนั้นมีอันตรายมากหรือมีน้ำหนักมากก็อาจทำให้เจ็บปวดสาหัสหรืออวัยวะภายในบอบช้ำได้ ส่วนชาตรีจะเป็นวิชาที่ป้องกันคมอาวุธด้วย และทำให้ผู้ถูกทำร้ายไม่รู้สึกเจ็บปวดแต่อย่างใด เป็นวิชาที่ทำให้ตัวเบาและวัตถุสิ่งของที่มากระทบตัวเบาไปหมด แม้เป็นของแข็งอย่างหินทุ่มมาทำร้ายก็เชื่อว่าจะรู้สึกเหมือนถูกทุบด้วยหมอนนุ่นเท่านั้น วิชาในหมวดชาตรีที่รู้จักกันดีคือ วิชาเก้าเฮ ของสำนักวัดพระญาติการาม อยุธยา ซึ่งใช้นิ้วมือชักยันต์ลงไปบนส่วนต่าง ๆ ของร่างกาย วิชาในหมวดเดียวกับคงกระพันคือ ชาตรี แคล้วคลาด และ มหาอุด ซึ่งเป็นการใช้อำนาจทางจิตในวิธีต่าง ๆ เพื่อป้องกันอันตรายจากศัสตราวุธ
ผู้ศึกษาเล่าเรียนวิชาอยู่ยงคงกระพัน จะต้องปฏิบัติตนตามข้อห้ามของวิชาที่ได้รับการสั่งสอนมาอย่างเคร่งครัด เป็นต้นว่า ต้องสวดมนต์ไหว้พระรำลึกคุณพระรัตนตรัยเป็นนิตย์ ต้องหมั่นปลุกตัวด้วยคาถาสม่ำเสมอ ห้ามผิดลูกเมียเขา ห้ามมุดลอดในที่ไม่สมควร ห้ามถ่มน้ำลายลงที่สกปรก ห้ามด่าบุพการี บางทีก็ห้ามกินอาหารหลายชนิด เช่น หัวปลี บวบ น้ำเต้า ห้ามกินของเหลือเดน ห้ามกินของงานศพ ห้ามเปิดปากเวลาถ่ายหนักถ่ายเบา ฯลฯ กล่าวโดยสรุปคือต้องถือศีล สำรวมกาย วาจา ใจ และต้องปฏิบัติสมาธิภาวนาอีกด้วย ในอดีตผู้ที่เชื่อ และเล่าเรียนคาถาอาคมมักถือปฏิบัติอย่างเคร่งครัด เนื่องจากเชื่อว่าหากปฏิบัติไม่ได้ความอยู่ยงคงกระพันจะเสื่อมคลายไป ปัจจุบันความเชื่อเช่นนี้ก็ยังพอมีปรากฏให้เห็นอยู่บ้าง

**อ้างอิง**
 เทพย์ สาริกบุตร. วิชาคงกระพันชาตรี. กรุงเทพฯ : เสริมวิทย์บรรณาคาร, 2533.
หมวดหมู่:ไสยศาสตร์
มหาอุด

ชื่อวิชาไสยศาสตร์ไทยโบราณ  ที่เชื่อว่าสามารถป้องกันอันตรายจากปืนโดยเฉพาะ  กล่าวคือ  ทำให้อาวุธปืนที่ยิงมานั้นมีอันผิดพลาด  ลูกขัดลำกล้อง  กระสุนด้าน  ยิงไม่ออก  อย่างแรงเชื่อว่าสามารถทำให้ถึงกับกระบอกปืนแตกหรือปืนเสียไปเลยก็มี  วิชามหาอุดมีหลายลักษณะ  เช่น  เป็นคาถาสำหรับบริกรรมภาวนา  เรียกว่าคาถามหาอุด  เช่น  อะนิทัสสะนะอัปปะฏิฆา  หรือทำเป็นเครื่องรางพกติดตัวในรูปแบบต่างๆ  เช่น ตะกรุด  ผ้าประเจียด  หรือพระเครื่อง  การทำตะกรุดมหาอุดบางกรณี  ผู้ทำต้องดำลงไปจารอักขระใต้น้ำ  และมีผู้รู้กล่าวอีกว่าวิชานี้ต้องปลุกเสกด้วยธาตุน้ำ  เพราะน้ำเป็นคู่ปรับกับไฟ  ผู้ชำนาญทางกสิณน้ำ  หรืออาโปธาตุ  เชื่อว่าจะสามารถทำวิชามหาอุดได้สำเร็จ  พระเถระที่นับถือกันว่าสำเร็จวิชามหาอุดมีหลายรูป  ที่รู้จักกันดีเช่น  หลวงปู่ศุข เกสโร วัดปากคลองมะขามเฒ่า, หลวงปู่นาค  วัดห้วยจระเข้, หลวงพ่อทา วัดพะเนียงแตก  เป็นต้น.
หมวดหมู่:ไสยศาสตร์
ถนนลำลูกกา

ถนนลำลูกกา หรือ ทางหลวงแผ่นดินหมายเลข 3312 สายสนามกีฬาธูปะเตมีย์ - คลอง 16 เป็นทางหลวงแผ่นดินขนาด 2 - 6 ช่องจราจร เริ่มตั้งแต่ทางแยกออกจากถนนพหลโยธินตรงสนามกีฬาธูปะเตมีย์ (ตำบลคูคต อำเภอลำลูกกา จังหวัดปทุมธานี) ไปทางทิศตะวันออก สิ้นสุดที่คลองสิบหก (ตำบลพระอาจารย์ อำเภอองครักษ์ จังหวัดนครนายก) บรรจบกับทางหลวงแผ่นดินหมายเลข 3369 และทางหลวงชนบท นย.4009 รวมระยะทาง 39.206 กิโลเมตร
ถนนแบ่งเป็นสามช่วง ช่วงแรกตั้งแต่แยกถนนพหลโยธินไปจนถึงประมาณ 500 เมตรถัดจากแยกถนนนิมิตใหม่ เป็นถนน 6 ช่องทาง มีเกาะกลางถนน ช่วงที่สองไปจนถึงสะพานข้ามคลองสิบหกเป็นถนน 4 ช่องทาง มีเกาะกลางถนนหรือแผงกั้นจนถึงช่วงระหว่างคลองแปด-คลองเก้า ช่วง 200 เมตรสุดท้ายไปจนถึงแยกทางหลวงแผ่นดินหมายเลข 3369 เป็นถนน 2 ช่องทาง ไม่มีเกาะกลางถนนหรือแผงกั้น

**รายชื่อทางแยก**

**รถประจำทาง**
 สาย 374 ของบริษัท กิตติสุนทร จำกัด ซึ่งมีการเดินรถหลายเส้นทางได้แก่
** รังสิต - ลำลูกกาคลองสิบหก (ใช้รถ ปอ.6250 วิ่งแทน)
** ตลาดสิริทรัพย์ (รังสิตคลองหนึ่ง) - BTS คูคต (รถปรับอากาศ)
** แยกลำลูกกา - เสมาฟ้าคราม (รังสิตคลองสอง) (รถสองแถว)
** ฟ้าคราม (รังสิตคลองสอง) - BTS คูคต (รถปรับอากาศ)
** แยกลำลูกกา - รินทร์ทอง - เปียร์นนท์ (ลำลูกกาคลองสาม) (รถธรรมดา)
** ลาดสวาย (ลำลูกกาคลองสี่) - BTS คูคต (รถปรับอากาศ)
** โรงเรียนเตรียมอุดมศึกษาพัฒนาการ ปทุมธานี - รังสิตคลองเจ็ด
** โรงเรียนเตรียมอุดมศึกษาพัฒนาการ ปทุมธานี - รังสิตคลองแปด (ใช้รถ ปอ.367 วิ่งแทน)- สาย 543(1-25) ขององค์การขนส่งมวลชนกรุงเทพ ซึ่งมีการเดินรถหลายเส้นทางได้แก่
** อู่บางเขน - ตลาดใหญ่ลำลูกกา (ลำลูกกาคลองเจ็ด)
** อู่บางเขน - กรมการปกครอง (ลำลูกกาคลองเก้า) (รถเสริมพิเศษ)- สาย 6250 รังสิต - ลำลูกกาคลองสิบ ของบริษัท กิตติสุนทร จำกัด

**จุดอันตราย**
ถนนลำลูกกาส่วนใหญ่เป็นทางตรง จุดที่มักจะเกิดอุบัติเหตุบ่อยคือจุดที่เป็นทางโค้งเพียงไม่กี่แห่ง ได้แก่บริเวณต่อไปนี้- ทางโค้งขวาที่แยกถนนแนวมาลี (ทางเข้าวัดลาดสนุ่น) จุดนี้เป็นทางสามแพร่งและมีคลองระบายน้ำอยู่- ทางโค้งซ้ายตั้งแต่โรงเรียนระเบียบวิทยาจนถึงสถานีตำรวจภูธรคูคต จุดนี้เป็นทางโค้งซ้ายติดกันสองครั้ง ครั้งละ 45 องศา- ทางต่างระดับเชื่อมกับถนนกาญจนาภิเษก มีสองจุดซึ่งรถที่ลงจากทางด่วนต้องตัดเส้นทางข้ามฝั่ง ในขณะที่ความโค้งของสะพานข้ามคลองห้าก็บดบังทัศนวิสัย- บริเวณแยกถนนนิมิตใหม่ ทางตรงสู่เส้นทางหลักมีลักษณะเฉียงไปทางซ้าย- ทางโค้งซ้ายเกือบปลายสุดของถนน เป็นโค้งหักศอกซึ่งอีก 100 เมตรก็เป็นสามแยกพอดี

**โครงการในอนาคต**
ถนนตัดใหม่เชื่อมระหว่างถนนพหลโยธินที่บริเวณสถานีแยก คปอ.  และถนนลำลูกกา ช่วงทางโค้งบริเวณสถานีตำรวจภูธรคูคต ซึ่งก่อสร้างร่วมกันกับโครงการรถไฟฟ้าสายสีเขียว ช่วงหมอชิต-สะพานใหม่-คูคต ซึ่งเปิดใช้งานแล้วเมื่อวันที่ 27 ธันวาคม 2561

**อ้างอิง**

**แหล่งข้อมูลอื่น**
  กรมทางหลวง-  กูเกิล แมปส์ แสดงทางหลวงแผ่นดินหมายเลข 3312 จากจุด A ไปยังจุด B
3312
4-3312
ลำลูกกา
ลำลูกกา